text:
Mi vegnin i sgrisui, ma il gno prin articul sul dirit dai furlans di aministrâsi «di bessôi» par chel che ju rivuarde, al è comparît tal cuotidian di Udin ai 2 di Dicembar dal 1945. Juste 65 agns indaûr! L’articul al à plasût a Tizian Tessitori, tant che o vin preât pre Bepo Marchet di voltâlu par furlan par publicâlu ancje chel. Ma scomencìn dal principi.
PRIMIS AZIONS DI TESSITORI_ Il prin intervent a pro de autonomie furlane lu veve fat ai 20 di Jugn propit Tessitori, te sede de Filologjiche, in place Venerio a Udin. Pôc dopo, al è passât ai fats. Ai 29 di Lui, li de «Buine vît» in borc di Trep, al fondà la Associazion pe Autonomie Furlane, in presince di 52 aderents. Tessitori (che al jere stât elet deputât dal Partît Popolâr di don Luigi Sturzo tal 1921, par altri cence jessi confermât, par vie de etât masse zovine, vâl a dî 26 agns), al scomençà un lavôr di propagande une vore inteligjente, cuntune atenzion speciâl pai esponents plui in viste de «inteligjence» locâl, culturâl, politiche e aministrative. Ma soredut, dopo che al jere deventât deputât de Democrazie Cristiane ae Assemblee Costituente (Jugn dal 1946), al fasè pression sul partît e sui siei coleghis, parcè che, jessint daûr a nassi la riforme regjonâl in Italie, il Friûl al fos ricognossût tant che une des regjons storichis. Intant, pre Bepo al veve mandât fûr, tal Fevrâr di chel istès an, la «Patrie dal Friûl»: un periodic autonomistic integrâl, scrit dut in marilenghe e cuasi dut de sô man. Tessitori al veve ancje publicât un opuscul, »Perché il Friuli è Regione», fat cognossi cun largjece tai ambients che a contavin, massime a Rome. Mi dismenteavi di ricuardâ che ducj i partîts udinês, fale chel democristian e chel republican (i liberâi a jerin dividûts), a mostrarin subit la lôr contrarietât in mert ae autonomie. Centraliscj par nature, a metevin dut il lôr impegn par meti in dificoltât il partît catolic, che si presentave come il plui fuart di ducj (la gjelosie si mostrà cussì rabiose, di meti intun cjanton dal cuotidian udinês, in ritart e in dôs riis, la notizie de costituzion de Associazion pe Autonomie).
I ZOVINS A SBURTIN_ Anìn indevant. La D.C. e organizà un grant incuintri ai 17 di Otubar, par confermâ la sô vocazion regjonalistiche, vint cure di cuietâ i nazionaliscj di ogni fate che la unitât de Italie no jere in discussion. La idee di un Friûl furlan e interessà une vore di zovins (si ere ducj zovins, in chê volte). A un ciert moment, nus pareve che la robe e les indevant masse adasi, e che a coventassin iniziativis plui fuartis: insume, dâ vite a une propagande energjiche sul teritori, e fâsi sintî di plui. Tra l’altri, a Rome e veve scomençât i siei lavôrs la Comission pe riforme autonomistiche: pa la cuâl, bisugnave bati il tambûr in dutis lis manieris, sedi a cjase nestre che te citât eterne. Come cu sedi, e cu la intenzion di dâ un sburt ancje ae Associazion, o vin dade vite ai 19 di Zenâr dal 1947 al Moviment Popolâr Furlan pe Autonomie Regjonâl, cuntun grant comizi al «Puccini» di Udin. Tra i prins che mi vevin dite di sì a jerin Chino Ermacora, Pier Paolo Pasolini e Luigi Ciceri. Si podè lei sul «Gazetin» tal doman: «Îr a Udin si è concretizade, pe prime volte dopo la Liberazion, une unitât complete di animis al di fûr dai partîts, tal non de Piçule Patrie».
MOVIMENT POPOLÂR FURLAN_ Cussì o scomençarin (ma subit a scomençarin ancje lis polemichis) la nestre bataie ideâl, rivant pardut là che al jere pussibil. O lerin a tignî comizis in vincj paîs dal Friûl (ancje a Puart, a Malborghet, a Gurize); o puartarin la nestre vôs a Vignesie in dôs cunvignis organizadis de Union des Provinciis Venetis, Union contrarie al Friûl (a fevelarin Tessitori, Mario Livi president de Provincie di Udin, Gaetano Pietra president de Cjamare di Cumierç, Agostino Candolini e jo, cuntune relazion stampade subit dopo tai ats). Cincuantetrê sezions dal Moviment a nasserin in dut il Friûl, di Aquilee a Cormons, di Pordenon a Pontebe, di Manià a Gurize, di Sapade a Cividât. Altris sezions a nasserin vie pal mont. O tignirin ancje conversazions culturâls a Udin, cun Pasolini, Lelo Cjanton, Giuseppe Francescato, Valentino Miniscalco, Etelredo Pascolo e altris. Cu lis financis si jere simpri a sut: si salvarin cul jutori di cualchi brâf amì e sgarfant tes nestris sachetis.
ADESIONS E ISTANCIS DAL MPF_ O publicarin un opuscul, «La Regione Friulana». O lerin a Rome par fevelâ cun parlamentârs e soredut cun Sturzo. O fondarin la Federazion des Ints Alpinis cun trentins, sudtirolês, valdostans, a Desenzan. O lerin a Aoste par un grant incuintri dai autonomiscj de Alte Italie. O derin vite a un Comitât di onôr dal M.P.F., cu la adesion di personalitâts tant che il za nomenât Pietra, Luciano Fantoni, Pier Silverio Leicht, Biagio Marin, Ivan Trinko, Michele Gortani, Giacomo Centazzo.
Dopo vê scombatût cu la RAI in pro di une Radio Friûl, restade purtrop tai nestri siums, o rivarin adore a sistemâ, sul Cjistiel di Udin prime, e in vie Pradaman dopo, une stazion, leade cu la rêt nazionâl. Il concors pai mestris di scuele, la oportunitât di vierzi une Sezion de Cort di Apel a Udin, la necessitât di une universitât dal Friûl, la organizazion dal nestri sport (sotan mo di Vignesie, mo di Triest), la plaie de disocupazion e chê de emigrazion cu la zonte des servitûts militârs, a forin altris problemis che nus vioderin ocupâts i primissims agns. In ocasion des elezions politichis dal Avrîl dal 1948, o domandarin ai partîts i nons dai candidâts pardabon regjonaliscj, e cussì o invidarin la int – cun comunicâts tai gjornâi e cun manifescj bilengâi – a dâ a chei la preference. Stant che la stampe locâl e jere in man a agraris e industriâi forojulians, conservadôrs dai lôr interès e contraris ai nestris, o cjatarin largje ospitalitât te «Patrie», dulà che a un ciert moment o publicarin in ogni numar un insert dal Moviment.
ELEZIONS DAL 1948_ Ce si domandavial a Rome? «La plui largje autonomie aministrative te unitât taliane», come che si diseve tal prin manifest dal Zenâr dal 1947. E po dopo, cuant che a scomençavin a cjapâ pît i nostalgjics (parfin tai partîts che si disevin regjonaliscj), o baterin i pugns disint che al Friûl bisugnave ricognossi la autonomie, ancje se chês altris regjons a varessin vût di restâ a bocje sute. E cuant che ai 30 di Jugn di chel an la Costituent e votà la riforme, stabilint cinc regjons speciâls dongje chês altri normâls, il M.P.F. al cjantà vitorie. Ilusion. Il Friûl al veve sì un so ricognossiment, ma insieme cu la Vignesie Julie (che no esisteve plui), anzit cun Triest, che par altri al jere ancjemò sot aministrazion dal Guvier Militâr Aleât. Tirant sù lis maniis, o spessearin a meti dongje un progjet di «Statût furlan», stampât tal Novembar: autôrs Marchet, Pascolo e D’Aronco, cui conseis di Leicht. Ma un statût speciâl al jere destinât a fâ un grum di anticjamare fûr de Cjamare, jessint che tal Otubar la Costituente e stabilì, sot la pression dai reazionaris, che «pal moment» la nestre Regjon speciâl e varès vût un tratament normâl, insieme cun dutis chês altris regjons. Potence di Rome! «Campa cavallo», o pûr «la storie di siôr Intento»: chês altris regjons a saressin nassudis a pene tal 1970, e la nestre, ma a sun di vitis, tal 1964.
LA NASSITE DE REGJON_ Delusion tremende de bande dai autonomiscj. Par dîle sclete, noaltris si veve acetât la convivence cun Triest, persuadûts che la nestre regjon e veve di nassi tal Zenâr dal 1948 insieme cun chês altris speciâls (Trentin-Sudtirôl, Val di Aoste, Sardegne, Sicilie): intant cence Triest, capitâl Udin, e po dopo si varès viodût. Un nestri ricors ae Costituent, par che un statût speciâl al fos aprovât insieme cun chei altris cuatri, fale metilu in vore a pene pussibil, al restà cence rispueste.
Ma nol jere dut pierdût. Cuant che finalmentri e nassè la nestre regjon, vâl a dî tal 1964, i dirits dal Friûl a varessin podût salvâju. Il M.P.F. si jere sfantât za di timp, e i politics nostrans si lassarin scjafoiâ di Triest e di Rome. Si podeve stabilî cul statût che la capitâl e fos in alternance doi agns a Udin e doi a Triest (viôt Trent e Bolzan), o che il Consei al ves sede intune des dôs citâts e la Zonte in chê altre, o che a nassessin dôs «sotregjons». Nuie di nuie: dut al fo concentrât te citât italianissime, logade te estreme perifarie, su la puarte de Balcanie. E la plui part de regjon, vâl a dî il Friûl, tratât come «contee»: par misericordie nus àn dâts doi assessorâts che a Triest no ur interessavin. In Senât Tessitori, che al voleve fin tal ultin dâ une sistemazion particolâr a Triest pûr tal ambit de regjon, no podint votâ cuintri dal statût prefabricât di chei che a savevin mignestrâ, si astignì.
UN CONSEI PE LETURE_ Cui che al vûl cognossi la storie con ducj i particolârs minûts e i documents, nol à che di vierzi i libri «Friuli regione mai nata», che mi à publicât tal 1983 Marc De Agostini dal Moviment Friûl. Dacuardi: la cession de nestre primogjeniture «par un plat di lints» e je robe dal passât. In chê volte, cirint di cuietânus, nus diserin che tant a Triest, tal Consei Regjonâl, i furlans a saressin stâts in maiorance, e che i triestins a varessin vût dut l’interès a contentânus. Argoment par basoâi. Si à viodût tai agns dopo, e ancje in dì di vuê, che in gjenarâl masse furlans, passât il Timâf, a deventin triestins. Doi esemplis di ridi o di vaî: il vin furlan nol pues clamâsi Furlan, e il miluçs de nestre tiere si clamin Julia. Riverît siôr paron!
Gianfranco D’Aronco
L’EDITORIÂL / Jù lis mans dal TilimentWalter Tomada
Traviersis, cassis di espansion, puints e viadots autostradâi, potenziament dal idroeletric: al mancje dome di metisi a sgjavâ cu lis trivelis par cirî gas o petroli! Ma parcè il Tiliment, che tancj studiôs a stimin jessi l’ultin flum salvadi de Europe, isal sot di dutis chestis menacis, invezit di jessi tutelât e protet cemût che […] lei di plui +
(L)Int Autonomiste / Cui aial pôre de “Cuistion furlane”?Dree Valcic
✽✽ No ven plui nomenade, sparide dai radars dal dibatiment politic e culturâl. Di “Cuistion furlane” no si ’nt fevele plui. Di cent agns incà e esist chê meridionâl, cjare a Gramsci, e su chê miârs e miârs di students a àn fat tesis di lauree, a son stadis fatis ancjetantis cunvignis, ogjet di ogni […] lei di plui +
L’EDITORIÂL / La “bufule meloniane” e la autonomie inte glacereWalter Tomada
“Si sin indurmidîts furlans, si sin sveâts melonians”: cun chestis peraulis un cjâr amì al à strent intun sproc sintetic il sens des elezions politichis che pardut a àn viodût a vinci fûr par fûr ancje chenti Fratelli d’Italia, il partît di Giorgia Meloni. Di storic i ai rispuindût che 100 agns fa une dì […] lei di plui +
Gnovis / La Patrie dal Friûl e presente il libri “Anime in crôs”, scrits di pre Antoni Beline e Agnul Floramo su Pier Paolo Pasolini, inteletuâl furlan.
2 di Novembar 1975 – 2 Novembar 2022 a 47 agns di chê volte che al fo sassinât Pier Paolo Pasolini “In chest libri us presentìn un “bote e rispueste” imbastît cu lis riflessions di doi autôrs che a cuasi 30 agns di distance a lein cuntune sintonie e une simetrie speciâl lis oparis di […] lei di plui +
La anteprime / Cors di furlan par gjornaliscj: consegnâts i atestâtsRedazion
Ai 27 di Setembar, te sede di Udin de Regjon Autonome Friûl-Vignesie Julie, a son stâts consegnâts i atestâts ai vincj gjornaliscj che a àn partecipât al prin cors di lenghe furlane inmaneât de ARLeF – Agjenzie Regjonâl pe Lenghe Furlane e dal Ordin regjonâl dai gjornaliscj. La consegne dal document ai professioniscj de comunicazion […] lei di plui +
Gnovis / Gnûf libri di Diego Navarria pe La Patrie dal Friûl, “Patriarcjis tal cûr de Europe”Redazion
Joibe ai 13 di Otubar aes 6 sore sere (18:00) te Librarie Tarantola di Vie Vittorio Veneto 20 a Udin al è stât presentât il libri “Patriarcjis tal cûr de Europe”. Contis curtis e curiosis che a piturin cun snait lis figuris plui simbolichis de autonomie e de identitât de Patrie dal Friûl: i patriarcjis […] lei di plui +


c: text/html

text:
La cuinte edizion dal festival
che al puarte il so non
Al è dedicât al “Stradivari cjargnel dal oboe”, il fornês Giovanni Maria Anciuti, nassût a Fors Disore tal 1674 e muart a Milan tal 1744, il festival Anciuti, che al cjape propit il so non. Lui, il mestri costrutôr di struments a lenghete dople stimât in dute Europe, creadôr di manufats rafinâts che cumò a son conservât in impuartants museus europeans – tant che il Victoria and Albert Museum di Londre e il museu Sforzesc di Milan, che a custodissin ancje esemplârs dal so oboe speciâl in avoli, une raritât – al ven onorât e studiât graciis a cheste rassegne direzude di un pont di viste organizatîf dal oboist furlan Enrico Cossio e, par ce che al tocje l’aspiet artistic, di dal prin oboe solist de orchestre nazionâl di Sante Cecilie Paolo Pollastri.
◆ L’Anciuti al è un festival che al rive chest an ae sô cuinte edizion, e che si ten in forme simpri plui largje e inclusive. Dopo dai apontaments dai mês a pene passâts, in chest Avost, ai 4, inte frazion di Cele, al è protagonist il duet Anamorphoses, cul oboist e sassofonist Jonathan Mauch e Maxime Perrin ae armoniche. Ai 26 di Avost, aes 20.30 a Fors Disore, a sunin i francês Les Hautbois De Metz, direzûts di Serge Haerring; invezit, ai 27, inte glesie di Sante Mari Assunte si esibìs il grup strumentâl Le Petite Écurie. Inmò sore, dai 20 ai 22 al cjape il “la” il progjet “Reeds’n Kid”, un meeting internazionâl pai zovins apassionâts dai struments a lenghete dople: oboe e fagot. Un progjet destinât ae zoventût e che si ten te Anciuti Academy, dai 23 ai 28 di Avost: une masterclass di cjamare cui prins solist di orchestris impuartantis. Dutis lis informazions su anciutimusicfestival.it ❚
A.S.
PIRULIS DI MUSICHE. A Fors Disore, omaç a Giovanni Maria AnciutiAlessio Screm
La cuinte edizion dal festival

robotstxt: allowed

filter: keep


text:
Home Finance & Legal Agriculture, Fishing & Forestry (8) Apparel & Accessories (5) Art, Entertainment & Media (3) Automotive (6) Business & Professional Services (9) Construction & Renovation (14) Education (7) Family & Community (1) Finance & Legal (4) Food & Beverages (10) Health & Medicine (29) Home & Garden (7) Industrial Supplies & Services (10) Personal Care (1) Real Estate & Insurance (3) Shopping & Speciality Stores (10) Sports & Recreation (2) Technology (1) Transportation (9) Travel & Lodging (11) | Kärnten Burgenland (438) Kärnten (1,125) Niederösterreich (2,363) Oberösterreich (2,505) Salzburg (1,406) Steiermark (1,965) Tirol (1,621) Vorarlberg (849) Wien (4,921) Friesach Afritz Afritz am See Althofen Arnoldstein Arriach Bad Bleiberg Bad Eisenkappel Bad Kleinkirchheim Bad Sankt Leonhard im Lavanttal Bergstein blaze pos Bleiburg Bodensdorf Brückl Buchbrunn Dellach Döbriach Ebenthal Eberndorf Eberstein Eden Eisentratten Eitweg Ettendorf Faak am See Feistritz an der Drau Feldkirchen Feldkirchen in Kärnten Ferlach Flattach Friesach Fürnitz Globasnitz Glödnitz Gmünd Gnesau Grades Grafendorf Grafenstein Greifenburg Griffen Gummern Gundersheim Gurk Guttaring Hermagor Himmelberg Höhe Hüttenberg Irschen Jenig Kappel am Krappfeld Keutschach Kirchbach Kirschentheuer Klagenfurt Klagenfurt am Wörthersee Klagenfurt am WS Klebas Klein Sankt Paul Kötschach-Mauthen Köttmannsdorf Kreuth Krumpendorf Krumpendorf, Am, Wörthersee Kühnsdorf Landskron Latschach Launsdorf Ledenitzen Lieserbrücke Liesing Lind Lind im Drautal Linz Lölling Ludmannsdorf Mail Mallnitz Malta Maria Rain Maria Rojach Maria Saal Maria Wörth Meiselding Metnitz Millstatt Mittertrixen Moosburg Mörtschach Nötsch Oberboden Obervellach Patergassen Paternion Pischeldorf Plescherken Pörtschach Prebl Radenthein Reifnitz Replach Riegersdorf Rosegg Ruden Sankt Andrä Sankt Gertraud Sankt Jakob im Rosental Sankt Kanzian am Klopeiner See Sankt Leonhard Sankt Magdalen Sankt Margareten Sankt Michael Sankt Paul im Lavanttal Sankt Stefan im Lavanttal Sankt Veit an der Glan Schiefling Schiefling am See Seeboden Spittal an der Drau Steindorf Steinfeld Stockenboi Strau Tainach Tanzenberg Töplitsch Treffen Treibach-Althofen Unterbergen Velden am Wörther See Viktring Villach Völkermarkt Weitensfeld Weißbriach Weißensee Wernberg Wieting Winklern Wolfsberg Zandlach
Sort by
Filtered By
Finance & Legal
-
D Based on 1 evaluation Add to My list Added
- K Not evaluated yet Add to My list Added
-
-
-


text:
Kokonoko Folk Band e je une formazion nas’sude in ambits plui jazzistics, costituide tor dal pianist gjaponês Mariko Kitazato. In curt, i interès dal grup a àn puartât ae creazion di un ’sun puartât al folk e ae world music, in graciis ancje de jentrade dal percussionist cuban Yamil Castillo, cul so set particolâr di struments de tradizion cubane, completâts dal sax e al cuintribàs. Al rive a Folkest midiant des selezions dal concors Sunâ@Folkest.
Formazion: Mariko Kitazato – piano; Yamil Castillo – percussions; Mauro Iodice – sax tenôr; Fabio Mazzola – cuintribàs.
Viale Barbacane, 17 – 33097 Spilimbergo (Pn)
Tel. 0427 51230
email: info@folkest.com
P.I. 01419440936


text:
La Patrie di Mai
Come che us ai za anticipât, sul sît da La Patrie dal Friûl e je za disponibile cualchi cerce dal numar di Mai.
Tra chestis ancje la interviste che Dree Venier i à fat a Denis Patatti che de Australie al è stât il clicadôr n. 500 de pagjine Facebook dal mensîl dut par furlan.
Us segnali juste un passaç de interviste a Denis, che al dîs: "Il furlan mi è stât utilissim achì! Tantis voltis, la costruzion de frase par inglês e je plui simile al furlan che no al talian, e mi è stât plui facil tradusi diretementri de marilenghe. Cun di plui, jo e i miei amîs o vin volût evitâ di frecuentâ talians, parcè che se no no varessin mai imparât l’inglês".
Se o vês voie di dâi une man a la Patrie o podê abonâsi, ma ancje dâi il 5x1000 segnant su la declarazion dai redits il codiç fiscâl 01299830305.


text:
A jerin une volte, simpri vie pe Cjargne, un fradi e une sûr, Hagnul e Gretel, fîs di un puar taielens.
Il puar taielens al jere puar, ma no par mût di dî: al jere cussì puar che une dì, no rivant plui a dâur di mangjâ ai doi fruts, al decît di bandonâju intun bosc.
Cussì il taielens al puarte vie Hagnul e Gretel e, rivât tal puest plui lontan dal bosc, ur dîs: “Spietaitmi chi! O torni subit!”.
Dopo dôs oris, Hagnul e Gretel si stranissin, parcè che il pari – jessint furlan – al jere simpri puntuâl, ma a pensin “Al sarà lât a lavorâ tal ort”. Dopo cuatri oris: “Al varâ vût un lavôr inspietât”. Dopo sîs oris: “Al sarâ lât a bevi un tai dopo il lavôr”. Dopo trê dîs, ancje se un furlan nol pense mai mâl di chei altris, Hagnul e Gretel a scomencin a suspietâ alc, e alore a tachin a lâ ator pal bosc par cirî alc di parâ dentri tal stomi.
Dopo cualchi ore, daûr di un grant cocolâr, a viodin une cjase fate dute di robe di mangjâ: i mûrs a jerin fats di polente, il cuviert di frico, i scûrs di persut di Sant Denêl cui veris di Gote di Cjargne ferbinte (che cun dut chel gas che e à dentri, e stâ sù di bessole), e tal zardin a cressevin plantis di broade e muset. E jere cussì biele che e semeave fente.
“Chê chi e je une americanade! Al semee di jessi a Disneyland”, al dîs Hagnul. “Forsit o sin rivâts a Davian!”
“No”, e rispuint Gretel, “i americans a varessin metût almancul une jeche di patatis fritis! Chê chi e je robe furlane!”
Cussì i doi fradis, che dopo trê dîs a murivin di fam, a scomencin a mangjâ i mûrs di polente. In chel moment, de cjase e jes une vecjute, che ju invide dentri: “Vignît! Us fasarai durmî e mangjâ trop che o volês!”.
Hagnul e Gretel a van dentri e a scomencin a vivi li, cence inacuarzisi di jessi impresonâts, parcè che la vecje e siere simpri ben puartis e scurets cuant che e jes. Une dì, però, Hagnul al viôt une grande pignate e si spavente: “Gretel, la vecjute e je une strie, e sta fasint une pozion!”
Gretel e cerce la mignestre dentri te pignate: “Ancjemò piês, Hagnul, chê chi no je une pozion, e je jote! La vecjute e je une triestine!”.
Alore Gretel al cjape une butilie di Gote di Cjargne, le scjasse, e cu la pression che e ven fûr al rive a butâ jù la puarte e ancje doi trê arbui li devant. Hagnul e Gretel a scjampin, ma prime a matein un pôc tal ort e a rivin a puartâ vie dôs plantis di broade e muset, che a puartin al pari, che cussì nol varà plui il pinsîr di vê fam.
E ducj a viverin furlans e contents. ❚
Lis flabis di Bete di Spere
E DUCJ A VIVERIN… FURLANS E CONTENTS. Hagnul e Gretel............
A jerin une volte, simpri vie pe Cjargne, un fradi e une sûr, Hagnul e Gretel, fîs di un puar taielens.


text:
Lis ultimis mostris su doi dai plui grancj designers furlans, Harry Bertoia e Enrico Peressutti, che però a àn vût sucès fûr dal Friûl, a àn fat vignî fûr di gnûf la domande classiche: puedial un zovin furlan (designer o di cualchi altri mistîr) cjatâ lavôr e fortune te sô regjon? Lu vin domandât a Loris Crestan, designer di Purcie che, dopo une esperience sot paron par sîs agns, di cinc al è libar professionist.
Loris, cualis oportunitâts puedial ufrî il Friûl a un zovin inamorât dal disen industriâl?
Tu âs doprade propit la peraule juste, inamorât. La passion ti fâs lâ indenant, cence cjalâ la fature o lis cuistionis. O pues dî che il Friûl al è une biele zone, cun putropis aziendis interessantis. O lavori massime cun aziendis furlanis, che mi dan la pussibilitât di sperimentâ gnovis soluzions industriâls.
Si fidino dai zovins?
In dut il Nordest, lis aziendis piçulis e mediis a son aministradis dal paron, che al è in pratiche un “one man brand”. Di une bande, la maiorance di chestis impresis e prodûs cuntune otiche leade soredut ae produtivitât, ma ciertis a stan tacant a pensâ ancje ae ricercje, doprant il design tant che arme par vinci lis sfidis de globalizazion. Cu la fidance dai imprenditôrs “iluminâts”, un zovin
al pues gjestî ancje chescj progjets.
Coventino plui scuelis di design par fâ cognossi
lis ideis?
No, al contrari: par gno cont, o vin il numar just di scuelis. E je ore, invezit, di vierzi lis puartis dai laboratoris, par permeti ai zovins di lavorâ dongje di designers cun esperience e di imprenditôrs che a viodin lontan. Al sarès come tornâ al Rinassiment, fasint rivivi chel spirt.
Ce isal par te il design daspò plui di dîs agns cariere?
O doi daûr a rindimi cont simpri di plui che il design al è comunicazion. La mê passion e varà di fâ i conts cun cheste dinamiche, zontant comunicazion al contignût dai prodots.
___________________
Zovins professioniscj a cressin
LORIS CRESTAN, 35 agns, al vîf e al lavore a Purcie. Designer di undis agns in ca, al à creât te sô cariere lampadis, puarte rivistis, stands, cabinis par camions e altris progjets. Al è stât tra i promotôrs di Adi Giovani Pordenone, la prime sezion par zovins in Italie de Associazione disegno industriale.
Davide Francescutti
TERITORI. Designer, jo mame!............
Lis ultimis mostris su doi dai plui grancj designers furlans, Harry Bertoia e Enrico Peressutti, che però a àn vût sucès fûr dal Friûl, a àn fat vignî fûr di gnûf la domande classiche: puedial un zovin furlan (designer o di cualchi altri mistîr) cjatâ lavôr e fortune te sô regjon? Lu vin domandât a Loris Crestan, designer di Purcie che, dopo une esperience sot paron par sîs agns, di cinc al è libar professionist.


text:
Paroni Daniele. Classe 1973. Profession: gjornalist di assalt. L’anchorman cu la staze di zuiadôr di rugby che dut il mont nus invidie: al è l’om di ponte dal gjornalisim televisîf furlan. Ce celebritât! Ducj lu cognossin: dai sempliçs citadins ai sorestants. Orgoi di Bertiûl. Paroni al sta a Bertiûl tant che Di Centa e sta a Paluce. Ma al è ancje un element fuart di identitât pe testade li che al lavore. Paroni = Telefriuli, e il contrari. Malât di «faccionismo»: si viôt che i plâs condusi il tg, puartâ par man il telespetatôr dentri des gnovis. Condusilu fûr pes storiis che al conte. Rindilu protagonist, ancje se nol vûl. Il so cerneli spaziôs e lusint al è sinonim di credibilitât e di afidabilitât. Cuant che si spie in tele, ma lafè sì, ducj a pensin: al è vêr, par vie che lu à dit Paroni. Si che, sei ae fin che al principi dal program, il telespetatôr si cjape ancje la sô gratificazion, il ringraziament. Fasêt câs ae formule di viertidure dal notiziari: e je come une caramele di zucar. «Buonasera, Buonasera». Dopli buine sere al da sigurece. E po: «Grazie per aver scelto l’informazione di Telefriuli». Nancje Marinella De Chirico dal Tgr nus ringrazie in mût cussì cjalt.
Su Google al à scuasit dîs mil segnalazions. Al mancje dome che al firmi i autografs. Lu cognossin dutis lis fuarcis dal ordin, par lui i cuestôrs a rilassin intervistis in esclusive, al è un dai esperts di Unabomber, che i siei atentâts ju à seguîts fin dal principi. Se al sucêt alc, lui al rive sul puest. Simpri. Incidents, disgraciis, rapinis e copariis a son il so pan. La cronache nere no è jentrade dome tal so dna, ma ancje te sô direzion di pueste eletroniche. E i carabinîrs lu san che cuant che i àn di mandâ cualchi dispaç, a àn di doprâ la mail dal condutôr – che o ometìn par vie privacy – e che e à ancje l’adietîf «nere» prime dal caiut (il «@» des mail, ndr). Ancje cuant che al zire cu la troupe al à il so moment di glorie. E se mame Rai e vûl cjapâsi cualchi prioritât che no à, Paroni no si lasse dal sigûr meti i pîts sul cjâf. Ducj si è compagns devant de informazion.
Di cualchi an, al à ancje il so talk show: «Lo scrigno», moment di ponte dal «Paronisim». Si smene in chel salot strent – che po al è un cjanton dai studis di Tavagnà – fra storie a antropologjie dal Friûl, fra oroscops, scriuladis e musicants. Ma nol fevele mai par furlan. Lis àn inventadis dutis par convincilu a doprâ la marilenghe. La liende e fevele di une Manuela Quaglia che i varès organizât une setemane intensive in Cjargne, li di un so barbe che à ten stale e bestiis. Nuie ce fâ. Sore di chest, il condutôr al è tornât a Bertiûl cuntune inchieste su la mastite des vacjis di Çurçuvint. In struc, al è chest il sens dal «Paronisim»: che cence la spie rosse de telecjamare, il condutôr nol rive al stâ.
Jan Toti
CULTURE – Il Paron(i) des telecjamaris............
Paroni Daniele. Classe 1973. Profession: gjornalist di assalt. L’anchorman cu la staze di zuiadôr di rugby che dut il mont nus invidie: al è l’om di ponte dal gjornalisim televisîf furlan. Ce celebritât! Ducj lu cognossin: dai sempliçs citadins ai sorestants. Orgoi di Bertiûl. Paroni al sta a Bertiûl tant che Di Centa e sta a Paluce. Ma al è ancje un element fuart di identitât pe testade li che al lavore. Paroni = Telefriuli, e il contrari. Malât di «faccionismo»: si viôt che i plâs condusi il tg, puartâ par man il telespetatôr dentri des gnovis. Condusilu fûr pes storiis che al conte. Rindilu protagonist, ancje se nol vûl. Il so cerneli spaziôs e lusint al è sinonim di credibilitât e di afidabilitât. Cuant che si spie in tele, ma lafè sì, ducj a pensin: al è vêr, par vie che lu à dit Paroni. Si che, sei ae fin che al principi dal program, il telespetatôr si cjape ancje la sô gratificazion, il ringraziament. Fasêt câs ae formule di viertidure dal notiziari: e je come une caramele di zucar. «Buonasera, Buonasera». Dopli buine sere al da sigurece. E po: «Grazie per aver scelto l’informazione di Telefriuli». Nancje Marinella De Chirico dal Tgr nus ringrazie in mût cussì cjalt.


text:
LA FELICITÂT E I FURLANS_ Nus disevin i Antîcs che il sens de vite al sta tal cirî la felicitât. Nus disevin che ducj si lambichin par brincâle. Ma ise cussì ancje pai furlans? Di sigûr i furlans, come ducj i oms, a scombatin par grampânt un fruçon ma, a diference di altris popui, no doprin mai la peraule “felicitât”. Parcè? Isal un câs? O si puedie cjatâ une reson? Che al sedi un indizi di un mût di viodi la vite? Di cheste osservazion a son partîts Alessandro Di Pauli (ricercjadôr, regjist, atôr e scritôr di tescj teatrâi e Tommaso Pecile (inzegnîr, ma sposât ae scriture teatrâl e ae recitazion) par burî fûr une “mini serie” televisive (6 pontadis di 30 minûts ognidune), sul “homo furlanus” e la sô strade viers la felicitât.
LA SERIE TELEVISIVE_ Cuntun grop di altris furlans (ducj sot i 35 agns, la plui part emigrâts fûr Regjon), Di Pauli e Pecile a àn pensât a un prodot vivarôs e riflessîf tal stes timp, che al à cjapât il non di “Felici, ma furlans”. La serie, su regjie di Thomas “Uolli” Marcuzzi e Ernesto Zanotti, insiorade de colone sonore de Orchestrina Tascabile Démodé, «e ven fûr da lis nestris sachetis», a disin i autôrs, ven a stâi realizade soredut cun finanziaments privâts. Metût su Internet il promo al sta spopolant in rêt, merit ancje de sottitulazion par furlan, talian, spagnûl, inglês, francês e triestin, par permeti plui facilmentri la sô “esportazion”. E grant sucès e à vût ancje, di resint, la presentazion “Live” (“dal vîf”) al Friuli DOC.
L’INTENT_ Intun caleidoscopi di atôrs e tematichis si movin sul schermi vecjos rimpinâts ae tradizion, ma cul cûr ingropât, zovins inçussîts dal benstâ che no cognossin la fadie, segretaris ruspiosis e operaris di colôr, sotans e parons, ducj tirâts dongje par contâ il conflit sociâl tra siôrs e puars, la gnove emigrazion, il scuintri gjenerazionâl tra la int dal timp de vuere, chê dal taramot, pronte al sacrifici, e chê di vuê, usade ae plene libertât. L’intent? Fevelâ de “furlanetât moderne” cui mieçs de comicitât, cuntun lengaç fresc che al messede i tons vivarôs dal bar a chei standardizâts de koinè; fâ e disfâ stereotips di un Friûl simpri plui globalizât, che al cjale indenant, cence dismenteâ il passât.
Par savênt di plui su la serie, fracait sul sît www.felicimafurlans.it. e scuvierzêt se pardabon si pues jessi “felici” a dispiet dal sedi furlans o se i furlans a puedin jessi “felici”, magari intun “furlan way”! (I. C.)
CULTURE – Homo Furlanus… e la felicitât?............
LA FELICITÂT E I FURLANS_ Nus disevin i Antîcs che il sens de vite al sta tal cirî la felicitât. Nus disevin che ducj si lambichin par brincâle. Ma ise cussì ancje pai furlans? Di sigûr i furlans, come ducj i oms, a scombatin par grampânt un fruçon ma, a diference di altris popui, no doprin mai la peraule “felicitât”. Parcè? Isal un câs? O si puedie cjatâ une reson? Che al sedi un indizi di un mût di viodi la vite? Di cheste osservazion a son partîts Alessandro Di Pauli (ricercjadôr, regjist, atôr e scritôr di tescj teatrâi e Tommaso Pecile (inzegnîr, ma sposât ae scriture teatrâl e ae recitazion) par burî fûr une “mini serie” televisive (6 pontadis di 30 minûts ognidune), sul “homo furlanus” e la sô strade viers la felicitât.


text:
La pagjine Facebook de Patrie al è un imprest par difondi il gjornâl, ma ancje par incuintrâ i letôrs e par dialogâ cun lôr e cu la int che e baline pal social network. E cussì al capite di cjatâ cualchi realtât interessante…
✽✽✽
A son i ultins rivâts, ma a àn za fat il disastri. Plui di 18.000 like (i “mi piace”) in pôcs mês di vite, une percentuâl di difusion dai contignûts miôr dal Facebook dal Messaggero Veneto che al à il tripli di adesions: ve ca chei di “Average Furlan Guy”. Il non, par inglês, al starès plui o mancul par “il tipic furlan” o “il furlan medi”: i tipics “tic” dai furlans a vegnin esaltâts o metûts a confront cun chei dai forescj. Il biel al è che dispès a son robis che si podaressin considerâ difiets, cuntune operazion di “ribaltament” che e puarte a vê braùre ancje di chei, e ancje la maniere di descriviju no je masse “politically correct”. Ma cui sono chescj “fûr cul cjâf”?
–––
Mandi, “guys”! Cui aministrial la pagjine, di dulà sêso e cemût mai il titul par inglês?
Mandi!! O saressin in sîs, ma o scrivìn in cinc: Nicola (Nick), Marco (Marco), Simone (Glere) di Tisane e dintors, Enrico (iQ) di Udin, Fabio (Il Balla) di Sant Vît al Tiliment. Etât jenfri i 21 e i 29 agns. Cualchidun di nô al è aministradôr di pagjinis Facebook di rilevance nazionâl. Il titul par inglês al sunave ben, disìn: al è vignût fûr par puartâ une vintade di gnûf tal Friûl. Nus someave adat par proietâ il Friûl te ete digjitâl.
–––
Cemût e cuant ise nassude la pagjine (ancje tart rispiet a tantis altris furlanis)? E si saressiso spietâts un sucès dal gjenar?
La idee i è vignude a Nick, notant altris pagjinis talianis, e ancjemò di plui forestis, che a vevin par teme l’argoment “average guy” (fantat/persone tipiche): “Parcè no vino di fânt une sul Friûl e o tachìn a coionâsi di bessôi?”. Cjacarant cun Marco, al è stât entusiast de idee e o vin metût sù insiemi la pagjine, ai 25 di Fevrâr dal 2014. Par un pôc al à scrit cun nô ancje un nestri amì (Stefano), ma si è in pratiche ritirât. Dopo a son rivâts Glere, iQ e Il Balla, che a an dade une gruesse man a slargjâ lis ideis e lis publicazions.
Nô o sin rivâts par ultins, ma o volevin deventâ la miôr pagjine furlane su Facebook, puartant inovazions e fasint imagjins ORIGJINÂLS (fatis cul nestri cjâf) e no copiadis ator par Facebook. O pensavin di rivâ al plui a dîs mil “like” e invezit e je stade une sorprese lâ indevant a cressi oltri. Nus fâs plasê savê che lis nestris descrizions dal furlan tipic a sedin cussì sintudis, seguidis e condividudis: al vûl dî che lis tradizions no son dismenteadis, e nô o larìn indevant a cirî di puartâlis in lûs.
–––
Voaltris o descrivês e cuasi o esaltais ancje difiets tipics: jessi cjochetons, une cierte ruspidece, l'”average furlan vecjo” (il “tipic vecjo furlan”) preocupât dome dai siei cudumars… No vêso vudis critichis di cualchi “tipic benpensant”?
Sì, o vin simpri pensât di descrivi il vêr furlan cence restrizions, censuris e moralisims inutii: il furlan te intimitât al è cussì, parcè varessino di descrivilu in altris manieris? Lu fasìn ancje par esaltâ il furlan e il nestri mût di vivi, cence invezit par fuarce dovêi vaî parsore. Clâr che lis critichis a son rivadis, ma mancul di chês che o pensavin. Tal 90% dai câs, i moraliscj a vegnin a fasi sintî, tramite coments, cuant che o publichìn l’intercalâ plui famôs de lenghe furlane: la blesteme. O cualchidun tal imprin nus diseve “la vêso finide di coionâ i furlans?”.
Purtrop chê int che nus critiche no à un mût di pensâ adat ai social e no si rint cont di cuale che je la realtât e lis nestris intenzions. Se cualchidun nol vûl sintî lis veretâts sul Friûl butadis in ridi, al è libar di no seguî le nestre pagjine.
–––
Il dut, di fat, al è “cuinçât” ancje cun cualchi… ehm… blestemute chi e là: cemût rivaiso a sghindâ la censure di Facebook? E ce pensaiso di chest intercalâ dai furlans no masse “politically correct”?
Cualchidun di nô si à za fat i vues aministrant pagjinis di umorisim fuart e “dibatût”, duncje o savìn fin a ce pont fracâ la man tai contignûts. Po dopo… cjate tu un furlan che nol blestemi! Dificil? Dificil ancje duncje che un furlan ti segnali une blesteme, jessint cuasi ducj furlans te pagjine. Pal furlan tipic al è dificil propit esprimisi cence blestemâ. A voltis tu âs di capî ciertis frasis decifrant i acents tes blestemis. Chest nestri intercalâ al è di viodi tant che dôs semplicis peraulis, cence pensâ al reâl significât. O savìn che par cualchidun al podarès jessi no masse plasevul, ma e je propit une robe tipiche e no podìn fâ di mancul di ripuartâ dut chest te pagjine. O crodìn che il furlan nol blestemi par ofindi cualchidun, ma dome par dâi plui sens ae frase.
Facebook par fortune nol sta tant daûr a lis blestemis (soredut par furlan), ma plui che altri ae violence, al razisim e ae nuditât.
–––
Ce robis àno plui sucès di condivisions e di “mi plâs”?
Pal sigûr il nestri “average vecjo” e dut ce che i va daûr. La globalizazion dai ultins agns e à vualivât la culture dai zovins, duncje i personaçs che a incjarnin di plui il spirt furlan a son propit i anzians. La int in chestis imagjinis e riviôt i nonos, i vecjos dal paîs, i contadins de campagne e i cjochetons di ostarie che a zuin di briscule tra blestemis e tais di vin. A van ancje lis imagjins su lis cjochis e lis situazions intrigosis cu lis blestemis.
–––
O doprais avonde il furlan, e mi pâr che la int e rispuindi ben, doprantlu in maniere trancuile. Ce pensaiso dal ûs dal furlan su internet?
Ancje nô o fasin fature a cjacarâlu e a scrivilu, par vie dal talian fevelât sul lavôr e a scuele.
Par cont nestri, al varès di deventâ di oblic par ducj nô furlans. Facebook al podarès benon creâ une version dal social network par furlan. Al sarès di invistî di plui sul furlan tes scuelis par scrivilu e fevelâlu “uniformât”, di mût di parâ vie lis eternis diatribis tra il furlan de Alte, chel mezan e chel de Basse. O sin contents di vê metût dongje la int a fevelâlu intun unic puest virtuâl (la pagjine Facebook).
–––
Daûr dal sucès de pagjine o vês fat ancje cualchi radun, cemût isal lât? I letôrs us mandin ancje fotos e materiâi: ise une partecipazion fuarte?
Il nestri prin radun al è stât fenomenâl: no si spietavin propit dute chê partecipazion di bande dai nestris fan!
Al è stât propit biel confrontâsi (bevint guantieris di biris) cun lôr! Cualchidun si è fat ancje 50 chilometris par vignî a cjatânus. O vin propit une fuarte partecipazion di bande di ducj: nus mandin sugjeriments par gnovis imagjins, fotos di lôr cu la bandiere dal Friûl ator pal mont, fotos di lôr cjocs madûrs, e v.i. Disìn che chest al jere il spirt che cun chel o vin creade la pagjine: movi un sens fuart di partecipazion. O sin propit contents!
In zonte ae pagjine o vin ancje un grup cun plui di 1200 iscrits in continui aument par tignî contat cun chei plui acanîts. Dentri nus mandin ideis e a publichin lôr ce che a vuelin par ridi.
–––
Cualis sono lis miôr pagjinis furlanis su Facebook, o chês che o leiês di solit (a part AFG, clâr…)?
Argoment duliôs par noaltris… Tal sens che nus plasin lis pagjinis che a fasin contignûts divertents a sfont furlan, ma soredut origjinâi, come che ti vin spiegât prime. Nol è facil cjatâlis. Cuant che o vin screade la nestre pagjine, e o vin scomençât a publicâ, o vin cjatât i nestris identics post in altri pagjinis cence vignî mai citâts (par fâti un esempli). E cumò cuasi dutis lis pagjinis a son cussì. Duncje si limitìn a seguî pagjinis di informazion locâl.
–––
Secont voaltris Facebook e i social puedino judâ lis piçulis lenghis?
Dal sigûr sì, soredut lis pagjinis come la nestre!
Di cuant che e je stade creade, in tancj amîs nus fermin e nus disin: “Oh, di cuant che e je AFG o feveli ancjemò di plui par furlan e mi sint propit leât a cheste tiere”! Facebook al è un mont tant seguît cumò e duncje invistî li cul furlan e podarès jessi pardabon une buine strade. ❚
✒ Dree Venier
MUSIS DI…FACEBOOK. Average Furlan Guy: il “tipic furlan” che al è un grant sucèsDree Venier
La pagjine Facebook de Patrie al è un imprest par difondi il gjornâl, ma ancje par incuintrâ i letôrs e par dialogâ cun lôr e cu la int che e baline pal social network. E cussì al capite di cjatâ cualchi realtât interessante…


text:
«La abolizion des Provinciis e je stade un flop. O sin in plene crisi, tant par dî, su la manutenzion des ex stradis provinciâls. Al baste cjalâ la vegjetazion sui ceis des stradis. Pardabon un disastri e no vin nancje interlocutôrs par protestâ. E volìno fevelâ dal disvilup economic? O vin dit a fuart al assessôr regjonâl Roberti che o vin bisugne di un ent di pueste pe mont. Par pensâ al disvilup, ma ancje ae gjestion dai servizis». Pietro Gerometta, sindic di Vît, al è une vore sclet sul judizi su la situazion istituzionâl atuâl.
__
In sumis, proponial di tornâ aes Comunitâts montanis?
«Cjalâ indaûr al bon che al è stât nol è un mâl. Jo o soi daûr a vivi la tierce riforme dai ents locâi, ma la vite de mê int e je lade simpri in piês. E je une robe che no si pues plui sopuartâ».
__
Ma no si fasaressino progjets miôr creant un sôl ent rapresentatîf dal Friûl, par fâ sinergjie ancje cu la Cjargne e cu la Sclavanie Furlane?
«Sigûr, par me la dimension de furlanetât e je cetant impuartante e fin a pôc timp indaûr o soi stât ancje vicepresident de Assemblee dai sindics de Comunitât linguistiche furlane. I nestris comuns de fasse da pît des monts dal Friûl Ocidentâl intal 1968 a àn scugnût patî une cesure dolorose cun Udin. Il Tiliment al è deventât cuasi une tendine di fier. La provincie di Pordenon e à volût cancelâ la sô anime furlane. E chest cence altri nol à plui di sucedi. Tant che comuns di mont o sin aromai ae cane dal gas: dispopolament fuartonon, desertificazion dai esercizis comerciâi, assence di une fiscalitât di disvilup. Tant che sindics o sin ben cussients che nol è pussibil lavorâ dome dentri dal comun singul. A puedin dânus ancje centenârs di miârs di euros, ma se no rivìn a fâ politichis comunis sui teritoris di aree slargjade no cumbinarìn nuie. Par chest o domandìn a plene vôs di gjestîsi di bessôi il teme dai plans di disvilup. No si pues pensâ che al podedi fâlu un president elet a Pordenon. Dal sigûr o vin tant plui in comun cui sindics de Cjargne».
__
Miôr duncje une Provincie dal Friûl che tornâ a proponi la Provincie di Pordenon?
«No vin nissune nostalgjie de vecje Provincie di Pordenon. No à fat nuie pai problemis de mont, nancje pe manutenzion des stradis e dai istitûts scolastics. Però o viôt masse inadeguatece inte politiche regjonâl par gjestî riformis e rivoluzions di grant respîr tant che chê de creazion di un Friûl unît. No je nissune volontât di metisi ator di une taule par analizâ il bon e il trist di ce che al è stât fat, e chest al è distrutîf. La sperance di viodi un Friûl unît e je la ultime a murî. Ma no son plui lis grandis personalitâts politichis dal passât, come i sindics de ricostruzion. Di fat, di in chê volte, il Friûl al è fer. Al varès di nassi un leader che al mostri la strade di un Friûl rinovât. Ma al orizont ancjemò no si lu viôt». ❚
Roberto Pensa


text:
Us proponìn culì un estrat de tesine di Mojca Perkon, zovine di Levpa (tal comun di Kanal ob Socˇi/Cjanâl), laureade in Slovenistiche te facoltât di Umanistiche de Universitât di Nova Gorica/Gnove Gurize, che e à curât la vore Marijan Brecelj in Furlanšcˇina (“Marijan Brecelj e il furlan”) te suaze dal cors di Lenghe furlane inmaneât tal stes ateneu dal professôr Giorgio Cadorini, furlan di Palme.
La rispueste rivuart dulà che al ven l’afiet pe lenghe furlane di bande di Marijan Brecelj e je scrite tun articul vignût fûr ai 17 di Març dal 2006 sul cuotidian Primorske Novice in ocasion de presentazion dal so dizionari Furlansko-slovenski slovar (Dizionari furlan-sloven). Tal toc al è scrit che Brecelj al à vût a ce fâ cul furlan za cuant che al jere un frut di dîs agns sui bancs di scuele, a Gurize, a Udin, tal marcjât di Cormons; lu à scoltât tes campagnis dal Gurizan, fevelât dai contadins. Cualsisei che al cjali la vite di Brecelj, al viôt che si è simpri interessât a ce che al à a ce fâ cul Gurizan, la Sclavanie e il Friûl.
[…] La figure centrâl che e à influît tal svilup dal rapuart di Marijan Brecelj te suaze de lenghe furlane al è stât Gianni Nazzi. Plui indevant, tal so contribût te opare Brecljev zbornik (Racuelte di Brecelj) dal titul Moj prijatelj Marijan Brecelj (Il gno amì Marijan Brecelj) [Tomaž Pavšicˇ] al descrîf cemût che lu à cognossût te “Mostre dal libri furlan”, che Brecelj al inmaneà te Goriška knjižnica (Librarie gurizane) tal 1988: a presentâjal al fo il poete furlan Celso Macor. Marijan Brecelj al à colaborât adun cun Zuan Nazzi par tancj agns in numerôs progjets (dizionaris, traduzions, dizionaris lessicâi).
Lis oparis di Brecelj a son fonts di un tesaur inestimabil par chel che al inten il setôr de storie de leterature. L’autôr al à vût un spirt viert, un grant sintiment, al è un idealist e un model, par chest nol è di restâ maraveâts se al è stât il prin a publicâ plusoris voris, dantnus cussì a noaltris slovens il Furlansko-slovenski slovar (2005). Par chest i slovens a àn di jessii une vore ricognossints.
ALESSIO POTOCCO
TERITORIS – SLOVENIE. Une laureade de Universitât di Gnove Gurize i dediche un studi a la sô figure............
Us proponìn culì un estrat de tesine di Mojca Perkon, zovine di Levpa (tal comun di Kanal ob Socˇi/Cjanâl), laureade in Slovenistiche te facoltât di Umanistiche de Universitât di Nova Gorica/Gnove Gurize, che e à curât la vore Marijan Brecelj in Furlanšcˇina (“Marijan Brecelj e il furlan”) te suaze dal cors di Lenghe furlane inmaneât tal stes ateneu dal professôr Giorgio Cadorini, furlan di Palme.


text:
In cjarie, juste fin ae gnove nomine. Parcè che il mandât, formalmentri al è za scjadût. Cu lis valîs za prontis su la puarte dal Palaç di place XX di Setembar, Lorenzo Zanon al è il president de Agjenzie Regjonâl de Lenghe Furlane che al inmanee (e po si int va) cheste grande ricercje sociolinguistiche sul furlan.
Zanon, esperience sierade cun ARLeF?
Podìn dî di sì. E à vint la part politiche opueste a chê che mi veve metût li. O doi par scontât che al sedi un ricambi. Al è ancje just.
Se jal domandassin?
No cambiarès idee, ancje se o cjaparès un moment par pensâ.
Sot di lui, tant che ultin moment, al è chest scandai sociolinguistic…
E je une coincidence che al rivi cumò. A part che a son passâts 15 agns de ultime rilevazion, o scugnìn definî il plan plurianuâl di politiche linguistiche, che al burissarà fûr prime di cheste indagjin ma che al è necessari predisponi. Il document, scrit in gracie dal Comitât Tecnic Sientific e dai uficis dal Arlef, al sarà gjeneric sul imprin, par vignî po dopo adatât in funzion dai numars che o varìn in man.
Parcè si fasial?
Si met in vore la leç 29 che nus à fat avonde patî: un dai compits de Arlef e je la programazion. Ma par fâle o vin dibisugne di savê la situazion esate, lis criticitâts, i intervents prioritaris. Il pont de situazion, insome.
Ce risultâts si spietial?
Pluitost preocupants. Par un motîf sempliç: un dai erôrs fats, in buine fede, al è stât chel di trascurâ la famee, a fuarce di concentrâsi su la scuele. Risultât: baste butâ le orele par strade. I gjenitôrs no fevelin plui ai fruts in marilenghe. Alore une politiche linguistiche serie si à di preocupâ sì che il furlan al sedi insegnât tes scuelis, ma se nol ven fât un recupar a scomençâ des fameis, la partide e je pierdude. Il furlan al à di jessi lenghe vive, fevelade de int, tai ambients sociâi. E je une des sfidis pai prossims agns, ancje di cui che te prossime dade al sarà a cjâf de Agjenzie. Di ca, il lavôr imbastît cu la Ass de Basse sui ponts nassite, pediatrie, consultori familiârs. Un model che o speri che al sedi copiât in dut il Friûl par judâ paris e maris a vicinâsi ae lenghe e culture e a doprâle pe cressite dai lôr fîs.
Si spietial un câl sul numar de int che e fevele par furlan?
Sì, purtrop. No rivi a imagjinâ un miorament in chescj agns, sedi par un andament fisiologjic, che al tocje ancje il talian, metût in pericul dal inglês. E po, par dute une schirie di posizions politichis o culturâls chi in Friûl che a àn fat la vuere ae nestre politiche linguistiche. No vin vût grancj santui, a part cualchi ecezion.
Trê robis che al è content di vê fat.
Prin, la rifondazion de Arlef. Che vuê e je une agjenzie decorose e cuntune plante organiche, ven a stâi, cun personâl e cuntun diretôr stabii. Tant che dutis lis agjenziis de Regjon. Cumò il nestri diretôr al reste in cjarie par 5 agns, rinovabii; prin si previodevin doi agns, prorogabii dome une volte, e chest al voleve dî continuitât “zero”. E po, o lassi un ent cun clarece di rûi, pal Cda e pal Comitât tecnic sientific. Nissun al à pierdût dignitât: anzit, ognidun al à vuadagnât tal so cjamp e te sô competence.
Secont?
Vê vierte la Agjenzie a colaborazions cun setôrs storics che si ocupin de lenghe e culture furlane, come lis diocesis. E cun setôrs strategjics e gnûfs, par esempli cu la scuadre di balon dal Udin. Une politiche linguistiche serie no à di jessi dome culture ma e à di vierzisi a dut e a ducj, se no la lenghe e devente di pôcs e a mûr.
Tierç?
La leture de Bibie. No dome pal grant sucès. Ma par vie che o ai dimostrât che cun pôcs bêçs si pues tirâ dentri tante int cun azions di pedagogjie linguistiche. Par dîs, vin tignût viert un laboratori par centenâr di letôrs che a vignivin a fâ lis provis di leture li di nô. In plui dal coinvolziment des trê diocesis e aministrazion provinciâls. Chest al dimostre che no dut al è leât ai bêçs e che tant e di cualitât si pues fâ cun pôc.
Ce no isal rivât adore di fâ?
Il “lavôr” su lis fameis, par che si continuedi a trasmeti la lenghe. E po la scuele. Achì la cuistion politichementri e je stade che si è vude masse prudence, ven a stâi che si è partîts masse in ritart. Nô no podevin incidi plui di tant: no podevin lâ a dî al assessôr ce che al à di fâ e ce che nol à di fâ. Ciert, i stimui no son mancjâts…
Il rapuart cu la maiorance di centridrete che lu à fat president, in chescj agns, al è stât balarin. Lui nol lis à mandadis a dî, cuant che il belanç si scurtave.
La mê prime sodisfazion le ai vude al inizi di cheste aventure cuant che o soi lât a sostignî l’esam devant de Comission pes nominis in Regjon, insiemi a chei altris che a jerin stâts indicât par altris cjariis. Jo o soi vignût fûr cun l’acet a 360 grâts: chei che mi vevin proponût e ancje chei de minorance. Cheste robe mi à fat simpri plasê. E i stimi di jessime meretade tal moment di vê mostrât coerence cuant che si è tratât di fâ lis sieltis rispiet ai progjets presentâts e aes colaborazions di inviâ. No ai mai cjalât in muse nissun su la poie dal colôr politic, e o disfidi cui che al vûl a dimostrâ il contrari. Il gno metri di valutazion al è stât simpri il pro de lenghe e culture furlane.
Ce fin fasaraial cumò?
No ai mai smetût di lavorâ tant che dirigjent psicolic psicoterapeute li de Ass6 Friûl Ocidentâl. Ma tant che volontariât o continuarai il gno impegn pal furlan, dentri de clape dal Istitût Ladin Furlan “Pre Checo Placerean”, che o soi fra i sociis fondadôrs. ❚
✒ Oscar Puntel
L’EDITORIÂL / Jù lis mans dal TilimentWalter Tomada
Traviersis, cassis di espansion, puints e viadots autostradâi, potenziament dal idroeletric: al mancje dome di metisi a sgjavâ cu lis trivelis par cirî gas o petroli! Ma parcè il Tiliment, che tancj studiôs a stimin jessi l’ultin flum salvadi de Europe, isal sot di dutis chestis menacis, invezit di jessi tutelât e protet cemût che […] lei di plui +
(L)Int Autonomiste / Cui aial pôre de “Cuistion furlane”?Dree Valcic
✽✽ No ven plui nomenade, sparide dai radars dal dibatiment politic e culturâl. Di “Cuistion furlane” no si ’nt fevele plui. Di cent agns incà e esist chê meridionâl, cjare a Gramsci, e su chê miârs e miârs di students a àn fat tesis di lauree, a son stadis fatis ancjetantis cunvignis, ogjet di ogni […] lei di plui +
L’EDITORIÂL / La “bufule meloniane” e la autonomie inte glacereWalter Tomada
“Si sin indurmidîts furlans, si sin sveâts melonians”: cun chestis peraulis un cjâr amì al à strent intun sproc sintetic il sens des elezions politichis che pardut a àn viodût a vinci fûr par fûr ancje chenti Fratelli d’Italia, il partît di Giorgia Meloni. Di storic i ai rispuindût che 100 agns fa une dì […] lei di plui +
Gnovis / La Patrie dal Friûl e presente il libri “Anime in crôs”, scrits di pre Antoni Beline e Agnul Floramo su Pier Paolo Pasolini, inteletuâl furlan.
2 di Novembar 1975 – 2 Novembar 2022 a 47 agns di chê volte che al fo sassinât Pier Paolo Pasolini “In chest libri us presentìn un “bote e rispueste” imbastît cu lis riflessions di doi autôrs che a cuasi 30 agns di distance a lein cuntune sintonie e une simetrie speciâl lis oparis di […] lei di plui +
La anteprime / Cors di furlan par gjornaliscj: consegnâts i atestâtsRedazion
Ai 27 di Setembar, te sede di Udin de Regjon Autonome Friûl-Vignesie Julie, a son stâts consegnâts i atestâts ai vincj gjornaliscj che a àn partecipât al prin cors di lenghe furlane inmaneât de ARLeF – Agjenzie Regjonâl pe Lenghe Furlane e dal Ordin regjonâl dai gjornaliscj. La consegne dal document ai professioniscj de comunicazion […] lei di plui +
Gnovis / Gnûf libri di Diego Navarria pe La Patrie dal Friûl, “Patriarcjis tal cûr de Europe”Redazion
Joibe ai 13 di Otubar aes 6 sore sere (18:00) te Librarie Tarantola di Vie Vittorio Veneto 20 a Udin al è stât presentât il libri “Patriarcjis tal cûr de Europe”. Contis curtis e curiosis che a piturin cun snait lis figuris plui simbolichis de autonomie e de identitât de Patrie dal Friûl: i patriarcjis […] lei di plui +


text:
Al è nassût a Adorgnan ai 19 di Zenâr dal 1890 e al è muart a Cjassà ai 14 di Fevrâr dal 1972. Ex seminarist, al à fat il gjinasi al liceu Stellini di Udin e al à cjapât il diplome al Canova di Trevîs. Par trê agns al à studiât jurisprudence a Padue e daspò al è stât abilitât al insegnament al istitût Percoto di Udin. Tal 1925 al à tacât a insegnâ cjant corâl al Tomadini di Udin e intes scuelis udinesis, fin al 1958, cuant che al è lât in pension. Tra il 1945 e il 1970 al à formadis e direzudis diviersis corâls furlanis, tant che I cjantôrs dal Friûl, rapresentant la Italie e il Friûl intes cunvignis folcloristics plui impuartantis dal mont. Dal 1933 al 1940 al à fondât e direzût il Coro San Michele di Verone. Al à scrit cirche mil cjants e vilotis furlanis, tant di meretâsi il titul di Cjantôr dal Friûl. Tra lis plui cognossudis, in plui di Cisilute, Ave, o Vergjine us saludi, Cjants dal vin, La biele stele, La ziguzaine, Cjampanis de Sabide sere, La viarte… ❚
A.S.
Cui jerial Luigi Garzoni?............
Al è nassût a Adorgnan ai 19 di Zenâr dal 1890 e al è muart a Cjassà ai 14 di Fevrâr dal 1972. Ex seminarist, al à fat il gjinasi al liceu Stellini di Udin e al à cjapât il diplome al Canova di Trevîs. Par trê agns al à studiât jurisprudence a Padue e daspò al è stât abilitât al insegnament al istitût Percoto di Udin. Tal 1925 al à tacât a insegnâ cjant corâl al Tomadini di Udin e intes scuelis udinesis, fin al 1958, cuant che al è lât in pension. Tra il 1945 e il 1970 al à formadis e direzudis diviersis corâls furlanis, tant che I cjantôrs dal Friûl, rapresentant la Italie e il Friûl intes cunvignis folcloristics plui impuartantis dal mont. Dal 1933 al 1940 al à fondât e direzût il Coro San Michele di Verone. Al à scrit cirche mil cjants e vilotis furlanis, tant di meretâsi il titul di Cjantôr dal Friûl. Tra lis plui cognossudis, in plui di Cisilute, Ave, o Vergjine us saludi, Cjants dal vin, La biele stele, La ziguzaine, Cjampanis de Sabide sere, La viarte… ❚


text:
Novembar-Dicembar – PRIME PAGJINE. EDITORIÂL – Scunis vueidis, ce spietìno par fâ alc? / Furlan a scuele a risi par colpe de burocrazie / PAGJINE 2 – Grancj events sì, ma al vûl plui impegn par fâ jevâ il turisim intal Friûl de Alte / (L)INT FURLANE. Cjalìn indenant cun sperance / PAGJINE 3 – INTERVISTE. «Redit di citadinance? Dinlu a chei che in mont a curin il bosc» | 614 milions di euros di dams | Nadâl cuntun arbul “ferît” dal brut timp / PAGJINE 4 – INCHIESTE: IL FRIÛL CHE AL VIGNARÀ. La Patrie tant che une Disneyland grandonone li che ogni dì si recite la storie / PAGJINE 5 – INCHIESTE: IL FRIÛL CHE AL VIGNARÀ. Lis bataiis di scombati tal 2019 / PAGJINE 6 – Cuant che fâ çuç al devente une art / Il “badant” des piecis di çuç di malghe / PAGJINE 7 – Dal Oscar furlan de scriture segnâi di lûs pe leterature in lenghe / “Missus” al devente un dvd / PAGJINE 8 – Cort Europeane dai Dirits dal om: la Audencia Nacional no je imparziâl / SLOVENIE. Aument dal salari minim, ve ca la propueste di leç / AUSTRIE. Sigurazion sanitarie, un sisteme che al funzione benon / PAGJINE 9 – Fâ Clil par furlan. In curt il prin cors in linie / In Friûl il miôr de produzion artistiche in lenghe minorizade / PAGJINE 10 – “Scoltâ, ricuardâ, contâ” cul lunari di pre Beline / MUSICHE. I sorelis che si apartegnin di Priska I LIBRIS SIMPRI BOGNS. Lis feminis, la vuere, i fîs, la sperance / NO PAR FURLAN, MA BOGNS. Ethnos & Demos, informazion e documentazion in rêt su identitâts e dirits / PAGJINE 11 – I COLÔRS E LIS FORMIS DE STORIE: UN VIAÇ INTE ART DAL FRIÛL. Luciano Ceschia jenfri lis pleis de antropologjie furlane cui colôrs dal imagjinari contadin | La Gjate Marangule / FONDAZIONE FRIULI. Impegn concret cuintri de puaretât educative dai plui zovins / PAGJINE 12 – LIS PARABULIS DI PRE ANTONI. L’orloi e il gjal / NO SON PERAULIS PAR VECJOS. Flat tax / CE FÂ? Morârs, il paisaç furlan in mostre a Basilian / COGNONS DAL FRIÛL //
*** I articui a son disponibii fracant sul titul. Buine leture.


text:
E je la ocasion par valorizâ la identitât plurâl e inclusive
nassude de coesistence di culturis diviersis su chestis tieris
Ancje chest an la Fieste de Patrie dal Friûl e je ricuardade cuntun program siôr di apontaments su dut il teritori che al faseve part, par memoreâ lis origjins e la storie di autonomie dal popul furlan, ma ancje valorizâ la identitât plurâl e inclusive nassude de coesistence di culturis diviersis su chestis tieris. Il Stât patriarcjâl al cjapave dentri, di fat, un teritori composit e policentric: e vuê tant che une volte, il Friûl dut al pues cognossisi ta cheste ricorence.
Tant che sede de Fieste de Patrie dal Friûl 2019, 942 agns dopo de nassite dal Stât patriarcjâl furlan, e je stade sielte Gurize. L’event al è programât par domenie ai 7 di Avrîl, cuant che i partecipants si cjataran in place Vittoria, aes 9.45, par assisti ae esposizion de bandiere dal Friûl. L’acompagnament musicâl al vignarà fat dal grup bandistic “Tita Michelàs” di Flumisel, diret dal mestri Giorgio Cannistrà. Dopo, la bande e acompagnarà il corteu fin te glesie di San Roc, dulà che i delegâts des trê diocesis di Gurize, di Udin e di Pordenon a celebraran la messe par furlan cun leturis e preieris ancje par sloven e par todesc. La celebrazion e sarà acompagnade de corâl parochiâl “Santa Lucia”, direte di Giada Piani.
Po dopo e sarà la cerimonie civîl, li de sale “Incontro” de parochie di Borc San Roc dongje de glesie. L’event al scomençarà cul imni dal Friûl “Incuintri al doman”, sunât dal cuintet feminin ArteVoce Ensemble; subit daûr al sarà il scambi de bandiere dal Friûl che e vignarà consegnade al sindic di Gurize di un rapresentant dal Comun di Voleson Darzin, che al veve ospitade la Fieste intal 2018. E sarà dade po dopo leture de bole dal imperadôr Indrì IV, che e rapresente l’at di fondazion de Patrie dal Friûl, e daûr al vignarà il salût des autoritâts.
La cerimonie e sarà ancje la ocasion par premiâ lis scuelis de infanzie, primariis e secondariis di prin grât che a àn vint il concors a premis “Emozions furlanis in viaç pal teritori”, promovût dal Ufici scolastic regjonâl adun cu la Agjenzie Regjonâl pe Lenghe Furlane, che al è rivât ae otave edizion. L’event si sierarà cui tedofars de Stafete pal Friûl, partide a buinore di Marian, che a rivaran in sale par consegnâ in maniere simboliche al sindic di Gurize la bole imperiâl che lis scuadris partecipantis – un centenâr di coridôrs – si son scambiadis tant che testemoni.
Cun di plui, dopomisdì a son programadis lis visitis vuidadis gratuitis ae sinagoghe e al ghet ebraic. Si cjatisi aes 15 e aes 15.45 in vie Ascoli, 1 (denant di Cjase Ascoli). Al covente, però, prenotâ dentri dai 3 di Avrîl, contatant il Sportel Regjonâl pe Lenghe Furlane – Friûl Orientâl, tel. 0481/383451, email: orient@sportelfurlan.eu
Come ogni an, lis celebrazions de Fieste dal Friûl a son inricjidis di un calendari impuartant di events promovûts dai Comuns che a àn aderît al bant promovût de ARLeF, in atuazion de Leç n. 6/2015 pe poie aes manifestazions culturâls che a acompagnin la ricorence. Il stes Comun di Gurize, che al ospite la cerimonie uficiâl, al propon un calendari fis di iniziativis fin ai 11 di Avrîl. Par cognossi il program detaiât dai events organizâts in dut il Friûl – rapresentazions teatrâls, concierts, presentazions di libris e tant altri ancjemò – si pues consultâ il sît internet de ARLeF ae direzion www.arlef.it ❚
par cure de redazion
Fieste de Patrie, fieste di dut il Friûl............
E je la ocasion par valorizâ la identitât plurâl e inclusive


text:
Otubar – PRIME PAGJINE – L’EDITORIÂL. Cuant che i mûrs a tornin a cressi l’emergjence nus puarte a sierâsi, sedi come personis che come stâts / (L)INT AUTONOMISTE. “Efevugjins” al fâs rime cun Arlechins / PAGJINE 2 – INT DI CJARGNE. I capûs di Culine, il tesaur di une comunitât che e scombat / FRIÛL-EUROPE. Il Friûl protagonist aes European Charter Classroom Activities / ARLeF e Comun di Tavagnà insiemi pe tutele de marilenghe / PAGJINE 3 – SINDIC JO MAME. «A cualchidun i somearà brut dîlu, ma il Friûl nol è calcolât avonde» / PAGJINE 4 – Ancje tal Pôl Nord si fevele par furlan cun “Horaci l’Inuit” / TEATRI. Un studi teatrâl su Michelstaedter / PAGJINE 5 – PATRIARCJIS FÛR DAL ORDENARI. LA STORIE – La “rusticitas” che e marche di simpri il caratar e la civiltât dai furlans / PATRIARCJIS FÛR DAL ORDENARI. I PROTAGONISCJ – La storie di Fortunazian, Patriarcje di famee africane / PAGJINE 6 – Il Teatri Stabil Furlan al scree la sô prime Stagjon / LA SGRIFE. Unitât a pro dal Friûl / “Tramis Pontadis”, leturis senichis di trê tescj esemplârs de dramaturgjie furlane / PAGJINE 7 – FANTATS E FUTÛR. Ancje la marilenghe intal program di Trallalero, il festival di teatri pai fruts che al plâs ancje ai grancj / PAGJINE 8 – La ricercje internazionâl su la vision artificiâl che e partìs di Udin / AUSTRIE. Foncs radioatîfs, l’ereditât di Chernobyl e rive intal plat / SLOVENIE. Cuatri partîts di oposizion par une colaborazion daspò des elezions dal 2022 / “Dante Vuarnerian” al Parlament European / PAGJINE 9 – Il sium dal Friûl al gjenere la “regjon Triest” / FONDAZIONE FRIULI. Il totem che al da une man a cui che al visite la mont / LIBRIS SIMPRI BOGNS. Cristina Noacco, Faliscjis, storiis di fûc e di fum, Udin, Kappa Vu, 2019 / PAGJINE 10 – Salvâ la cjase di Francesc di Manzan par valorizâ la vocazion europeane dal Friûl di Jevât / Gurize e il furlan refudât dal consei / PAGJINE 11 – LA TIERE E LA GREPIE. Il vin bio nol è plui une ecezion. Nancje in Friûl-VJ / ART TAL TAC. “Storie Sbagliate”: su lis olmis di De André / PAGJINE 12 – IL FRIÛL VIODÛT DAI SCRITÔRS. Il zigant che al ven de Furlandie, creazion de fantasie di Ljubiša / IL FRIÛL VIODÛT DAI SCRITÔRS. Fì di un marinâr, al cjantave la maravee pe culture ancestrâl dai Balcans ||
*** I articui a son disponibii fracant sul titul. Buine leture.


text:
RINGRAZIAMENT AL AUTÔR
Gjavât fûr di “Il grant lunari dal Friûl. Sants, fiestis e tradizions dal cicli dal an” (Pasian di Prât, 2012): o ringraziìn l’autôr pe disponibilitât e pe colaborazion ❚ ✒ Redazion
Setembar al è il novesim mês dal an. Il so non al ven di september, par vie che al jere il setim mês dal antîc calendari roman. Ultin mês dal Istât, Setembar al è simpri stât il timp de vendeme e de racuelte des pomis, di tante ligrie e di ancjetant lavôr, sot i cîi turchins cence fin e sot di un soreli dolç e clip, segnâl dal Istât che al sta par finî. Setembar al è dolcece. Nissun mês al rive a dâ cun serenitât ce che al ufrìs Setembar: cîi profonts e trasparents, lis monts rampidis cence il vêl dal scjafoiaç, la marine trancuile tant che un prât celest, culinis e cjamps indorâts siôrs di pomis, di ue e panolis e dapardut une grande trancuilitât de anime.
Dai cuadris de nature si pues viodi che il clime al sta cambiant, soredut dopo la montane di Sant Michêl che e nete cîl e tiere e e sbasse di bot la temperadure; cussì lis primis seradis di Setembar a puartin i prins sgrisui tal cîl che si discolore. La stagjon cjalde e sta vignint al mancul e lis zornadis tenaris e ducj i cuadris de nature a visin che la stagjon frede si sta svicinant; cumò la albe e je za tarde e la sere e rive une vore temperade e in anticip. Intant che la gnot, za frescje, si disfrede planc a planc tramont dopo tramont. Cussì e tache la sierade, l’atom dai nestris vielis. Ancje i colôrs de nature si smamissin e ducj i paisaçs a son vistûts di delicatecis, di suns e di sensazions plui dulinciosis, di profum di ue blancje e rosse ancjemò tacade su lis vîts e di chel dai ciclamins tai cjantons frescs dal bosc; e je une atmosfere di sium e di pâs che si sfante tai tramonts cence fin, traviersade dai ultins svoi di cisilis che a cjapin il cûr puartant la ansie di destinazions lontanis, di ricuarts morbits. Setembar al è il mês dai salûts dai turiscj e vacancîrs che a tornin ai lôr paîs, des splazis e des monts tornadis desertis. Dut chest par vie che il soreli si è sbassât un grum, scurtant cussì lis zornadis e slungjant lis gnots; cun di fat, continuant la sô corse in bas tal firmament, jenfri i 21 e i 23 di Setebar al tocje l’ecuinozi cuant che la durade dal dì e chê de gnot e je compagne. A chest pont l’Istât si è dal dut esaurît; e tache la pegre e languide sierade. La spinte vitâl de nature e je aromai di rive jù, lis sôs energjiis a van al mancul e lis sôs formis a deventin debilis; il lunc procès de vite si invie viers il timp de polse, te lungje spiete dal inviament di un altri cicli.
In mont aromai e je rivade la ore de sierade e i arments a vegnin tornâts a puartâ a val, intant che in marine al è finît l’Istât dai pescjadôrs. In campagne dilunc des roiis e dai riui, i brentiei e i mastei a vegnin jemplâts di aghe par sglonfâ e slargjâ lis dovis, sot dai batûts si prontin i turclis e tes cjanivis si metin lis botis. E je cheste la stagjon de gjonde pes vendemis e pe racuelte des ultimis pomis, cuant che lis culinis e lis campagnis si jemplin di int legre che e lavore tabaiant e cjantant par tirâ sù il risultât di un an di fadie e che e lavore tai curtîi e che e met lis racueltis tes cjanivis e tes sofitis.
Il lent declin dal soreli e la fin dal Istât a vegnin marcâts di fiestis e sants dal calendari rurâl che a fasin ancje tantis sueis agrariis: la Nativitât de Beade Vergjine Marie, la esaltazion de Crôs, la Beade Vergjine Adolorade e Sant Michêl. ❚
✒ Mario Martinis
IL GRANT LUNARI DAL FRIÛL. Setembar............
RINGRAZIAMENT AL AUTÔR


text:
Cheste plantute verde e profumade si pues traplantâle, spostantle di un vâs plui piçul a chel plui grant. Al è miôr metilu in zone di mieze ombrene e se si pues, dongje dai pomodoros cussì ju jude a tignî fresc il teren e ju pare dai pedoi. Cun di plui al varès di tignî lontanis ancje lis moscjis.
Lu vevi pastanât ancje l'an passât ma nol à rivât a passâ l'unvier parcè che al patìs il fret.
Jo lu dopri par fâ il "pestât furlan", version nostrane dal origjinâl gjenovês: al puest dai pignûi o met nolis e al puest dal formadi di piore o parmesan, o dopri formadi Montâs vecjo nostran. E par conservâlu, invezit di tignîlu tun vasut sot vueli, lu met vie tes vascutis de glace cussì cuant che mi covente un tic par une porzion di pastesute o tiri fûr dal glaçarot dome un cubut. Provait.
Ps: al è impuartant tirâ vie lis rosutis par ordin che a vegnin fûr in maniere che la plante e continue a menâ e a fâ fueis invezit che lâ in semence.


text:
…la piçule Katmandu furlane…
Rivâts a Camporosso – Tarvis si poie la machine li dal grant parcament dongie de teleferiche, di chì si tache a cjaminâ dilunc vie Lussari e passât il riu Lussari si va a drete dilunc il troi CAI 613, une biele e largje strade forestâl che us mene fintremai ae malghe Lussari… la strade e à une biele pendence e e je fate di tantis rampis une daûr di chê altre e no mole mai fin insom… pôc prime di rivâ ae malghe cjalait ben a drete par cjapâ il troi che us menarà fintremai a la Mont Sante dal Lussari… se no seis sigûrs cjalait il segn GPX… faseit atenzion che lant invezit dilunc il troi dal Alpe Adria Trail o cjataressis un piçul slac che al à cuviert un toc dal troi… ad ogni mût lant daûr dal dissen Gpx no si passe di chê bande… rivâts li dal Santuari e gioldût dal biel panorame sù la mont furlane si puès fâ un salt li de teleferiche di indulà si puedin fâ lis fotos a dut il blanc paesut… il D+ al è di cuasi 1000 m e a son 11 km A/R, par la cuâl a coventin buinis gjambis, tante aghe e un bon cûr… Mandi e buinis cjaminadis a ducj…
Camporosso-La Mont Sante dal Lussari, traccia GPX
… TARVISIO CITTA’
Una bella corsa con i rollers lungo le ciclabili di Tarvis, percorrendo prima il tratto da Camporosso verso Valbruna e poi quello da Camporosso verso Kranjska Gora in Slovenia.
La ciclabile verso Valbruna, realizzata da poco, è un breve tratto con salite e discese non molto impegnative anche se la presenza di sassi e rametti non lo rendono molto sicuro. Purtroppo x arrivare a Valbruna bisogna poi prendere la strada normale.
La ciclabile verso la SLO è molto bella e abbastanza pulita ma è impegnativa per la presenza di alcuni saliscendi. Bisogna fare attenzione alla discesa sulla strada che raccorda il primo pezzo della ciclabile con quello che attraversa la Val Romana xk in fondo alla discesa c’è una bella curva a gomito e non è possibile impegnare tutta la carreggiata x il rischio di incrociare una macchina proveniente in senso opposto.
Al rientro mi sono trovato con le cosce che urlavano dal dolore e che a mala pena mi reggevano sui pattini. Forse la forma fisica non era proprio quella ottimale x affrontare un percoso del genere ma la bella giornata invogliava e si sa alle tentazioni è difficile resistere 🙂
Cliccando sull’immagine si accede alla web gallery ->
😎
… @ Tarvisio, Camporosso
Salendo lungo il sentiero che parte dalla strada Val Bartolo, a Tarvisio in zona Camporosso, si prosegue fino al 3° ponte e poco dopo sulla sx si trova la falesia.
Nel sezione falesie del sito potete trovare la pagina con tutte le indicazioni riguardanti le vie, la roccia e come arrivarci.
Ricordo che chi conosce il posto può anche commentare le vie o la falesia semplicemente cliccando sul nome della via o del settore. Sulla dx della pagina comparirà il modulo per inserire il commento.
Le informazioni per realizzare la pagina e la foto mi sono state fornite da Luca Siega che ringrazio.
Sempre per nuove emozioni on the rocks ! 🙂
p.s. per chi vuole tenersi aggiornato c’è la pagina webandana su FB 😉
… IN DUT IL FRIÛL
In chescj dîs in Friûl nus àn lassât dôi personis une vore bulis. Une a jê Tito Maniacco artist, poete, leterât, storic furlan ch’à l’à scrit la nestre storie furlane. Di lui o ven voie di ricuardâ “I senza storia. Storia del Friuli” (1977-1979), “La patata non è un fiore. Vivere e morire da contadini” (1997). Ma ancje dôs operis indulà al fevele de so vite: “Mestri di mont” (2007) e “Figlio del secolo” (2008).
Che altre persone a jê Luca Vuerich, zovin alpinist furlan nassût a Glemone, ch’al viveve a Tarvis. Luca al jere clamât “il mâc de glace” e proprit parsore une pissande di glace intal mont dongje Kraniska Gora al è stât strissinât vie da une slavine. Nô o volìn ricurdâlu biel che rimpine ancjemò ator par i monts dal mont.
A ducj i dôi, mandi di cûr !


text:
OTUBAR – PRIME PAGJINE. EDITORIÂL – Di un furlan de Argjentine / (L)INT FURLANE. Si cambin i simbui par platâ la storie / Scuele: l’an al tache çuetant / PAGJINE 2 – IPSE DIXIT / Referendum un NO cuintri de neo centralizazion / 150 agns de annession dal Friûl ae Italie: un procès segnât, fale par Cosean… / PAGJINE 3 – Il boom des coltivazions biologjichis: il pont | I numars dal Bio in Friûl-VJ / COGNONS DAL FRIÛL / La Provincie e lis scuelis. Fontanini: «Inconcepibil che il patrimoni di cognossincis e esperiencis al vegni dismantelât» / PAGJINE 4 – Premi Sant Simon / NETITI LA LENGHE / CJARGNE. Une plume une vore gustose / Ai 26 di Setembar, Zornade Europeane des Lenghis, la Provincie di Udin e à screât la gnove insegne cuadrilengâl dal Ent / PAGJINE 5 – Di Halloween tornant a la Gnot dai muarts forsit si tornarà plui furlans / A Rivignan il festival mondiâl de cjançon funerarie | Lis fiestis ator pal Friûl / La muart pai fruts in tune cjançon di Ferigo / PAGJINE 6-7 – IL LUNARI DI OTUBAR – SIMPRI BOGNS. AA.VV. Riviei di ingjustri. Lis contis a fumuts dal premi Friûl 2010, Basandiele 2011 / LA POESIE. Autun (1966) / RICETE. Macarons di coce / PROVERBIS / IMPRESCJ / ORT FURLAN / I SANTS DAL MÊS. Sant Luîs Scrosoppi / IL PERSONAÇ STORIC. Daniel Antonini / NO SON PERAULIS PAR VECJOS. Cuscus / PAGJINE 8 – SLOVENIE. I zovins in Slovenie: numars e prospetivis / FRIÛL EUROPE. Elezions “autonomichis” e DisUnion Europeane / Suns Europe si svicine. E al rive ancje Suns Ladinia / PAGJINE 9 – SCOMENCÂTS PAR FURLAN. Dîs piçui Indians | Il libri e l’autôr | Il tradutôr / NO PAR FURLAN… MA BOGNS. Ideis di Sardegne tra autonomisim e indipendentisim | Moussu T e lei Jovents, navigazions ocitanis cence confins / Dut al sucêt Incuintretimp. Il prin album di solist di Franco Giordani | Biografie / PAGJINE 10 – In Sudtirôl cartei dome par todesc | Picçule storie dal Sudtirôl / Targhe Tenco a Claudia Crabuzza, cjantante sarde in lenghe catalane / CE MÛT CHE SI LEI LA GRAFIE FURLANE / PAGJINE 11 – IL FERÂL. Friûl: no 150 agns da la Italie, ma “145 o 93”! / Glesie Furlane pal “Ostel Capisterium” di Norcia / PAGJINE 12 – CUINTRISTORIE DAL TARAMOT. None pontade. E ‘po al rive l’Autun. / DI SCJAS IN SCJAS: I TARAMOTS INTE STORIE FURLANE. Il ‘700: ancje la tiere e fâs rivoluzion //
*** I articui a son disponibii fracant sul titul. Buine leture.


text:
05 aprile 2013
Par furlan si dîs creance
Al è di bant platâsi: la politiche e sta cjapant une derive un tic volgarote. Al somee che par presentâ une idee si scuegni atacâ chei altris, magari insultant e berghelant. Chest nol è il gno stîl: e covente creance! Pûr savint di jessi spes intune situazion minoritarie, ancje cuant che mi sarès convignût alineâmi al “main stream”, o ai cirût di sostignî lis mês convinzions cence fâmi cjapâ la man, ancje se cualchi erôr lu ai fat ancje jo. Ma cul timp o ai imparât che dispès “al à tuart chel che al vôse fuart” e duncje mi soi convint che la miôr maniere di presentâsi al è cirî di jessi clâr e coerent, ancje se al sarès convenient lâ di chê bande che al tire l’aiar. E se o sarai elet in Provincie di Udin, o tignarai cheste linie in rispiet dai citadins parcè che la classe politiche e à di jessi a servizi de int e no il contrari.
Di chei altris ponts che o volarès realizâ, us scrivarai tai prossims dîs, cirint di esponi cussì il program pes Elezions provinciâls 2013 dulà che o soi candidât pal Maf tal colegjo eletorâl n.20 di S.Denêl (comuns di Forgjarie, Maian, Ruvigne e S.Denêl).
Di chei altris ponts che o volarès realizâ, us scrivarai tai prossims dîs, cirint di esponi cussì il program pes Elezions provinciâls 2013 dulà che o soi candidât pal Maf tal colegjo eletorâl n.20 di S.Denêl (comuns di Forgjarie, Maian, Ruvigne e S.Denêl).
Nessun commento:
Iscriviti a: Commenti sul post (Atom)


text:
Informatiche
La informatiche (peraule che ven di informazion e automatic) e jere al inizi la dissipline che e gjestive in automatic lis informazions par mieç di un calcoladôr. Daspò a son stadis creadis une vore di definizions, e forsit chê che va plui dongje ae realtât e je chê che definìs la informatiche come la sience che e bacile cun la conservazion, la elaborazion e la rapresentazion de informazions.
Storie[cambie | modifiche il codiç]
Cjamps di aplicazion[cambie | modifiche il codiç]
Viôt ancje[cambie | modifiche il codiç]
Bibliografie[cambie | modifiche il codiç]
- Centri Interdipartimentâl di Ricercje su la Culture e la Lenghe dal Friûl (par cure dal), Dizionari talian-furlan di informatiche e gnovis tecnologjiis / Dizionario italiano-friulano di informatica e nuove tecnologie, Udin, Provincie di Udin, 2004.
Leams[cambie | modifiche il codiç]
Un esempli di lezion di Informatiche par furlan rincurade di Elio Varutti cui siei students dal Istitût Stringher di Udin [[1]]


text:
EDITORIÂL – Superficialitât vuarbe / VIERZIDURE – Esisti par resisti / I Stâts gjenerâi de culture / ATUALITÂT – Il nucleâr lu vin za in cjase / Une droghe clamade “energjie nucleâr” / Tornà a cjapâ in man il cuet / Furlans, sveaitsi! / La storie?… Un spetacul! / Comedie continue / Le savêso la ultime? / AI 32 DI MAI. Cemût che si compre un vendidôr / Capî par judâsi… ancje par furlan / I Madracs di Martignà / IL FERÂL. Memorie e profezie / MEDITANTLIS TAL SO CÛR. Il rest di Israel al cjale / Autonomisim Popolâr / IL SIVILOT. Triest al sberle e il Friûl al sta cidin / CUINTRISTORIE DAL NÛFCENT 1920-1930 – Provis gjenerâls di tragjedie / Alessandro Ortis premiât a Bertiûl / La fuarce dal “farc”: “Il Friûl in Italie” / TERITORIS – INTERNAZIONÂL. Il ritîr dal Dalai Lama / OMS DI LIBERTÂT. Giovanni Maria Angioy, l’eroi de sarda rivolutzione (Sardegne) / SLOVENIE. I 80 agns di Marijan Brecelj, sloven studiôs dal furlan / Une laureade de Universitât di Gnove Gurize i dediche un studi a la sô figure / AUSTRIE. 18 agns daspò dal progjet de normalizazion dal Burgenland-romanì / CULTURE – AGRICOLTURE. Jenfri lis busis dal formadi / Drogâts… di zucar e furlan / La vacje Flore che a clamin “taliane”, ma che e je furlane / TELEVISION, CINE E TEATRI. FRIÛL TAL ETERE. Reality furlan / Cjape une sere a teatri… / La cjançon plui rapresentative / Aldo Rossi su iTunes / FURLANS, DIGJITAIT FURLAN – LICÔF. Web e Publiche Aministrazion / Sgarfâ la rêt in marilenghe / CABLÂT & CONTENT. Facebook, il… lenghelibri? / LA FABRICHE DAI… LIBRIS – “Amôr di Patrie”: lidrîs vivis / pre Toni Beline e pre Checo Placerean, La Bibie / Cuant finissie la fature di un scritôr? / CONTECURTE. Ninin / ART-Â. A Vile Manin in mostre i 50 agns dal Centri furlan arts plastichis / I CLASSICS – 16. SANT JACUM, LÀ CHE AL FINÌS IL MONT /
*** I articui a son disponibii fracant sul titul. Buine leture.
Interviste / «Provait a recitâ, che us dispatusse ancje pe comunicazion di ogni dì»Dree Venier
Interviste cun Luca Pagot, atôr amatoriâl di Sclaunic. Cuatri peraulis su la sô esperience e su la situazion dal teatri amatoriâl par furlan A pene tacât l’Istât, mi àn invidât a un spetacul di teatri amatoriâl a Sclaunic. La compagnie e je chê de La Pipinate. Il lûc, il curtîl di une aziende agricule in […] lei di plui +
L’EDITORIÂL / Jù lis mans dal TilimentWalter Tomada
Traviersis, cassis di espansion, puints e viadots autostradâi, potenziament dal idroeletric: al mancje dome di metisi a sgjavâ cu lis trivelis par cirî gas o petroli! Ma parcè il Tiliment, che tancj studiôs a stimin jessi l’ultin flum salvadi de Europe, isal sot di dutis chestis menacis, invezit di jessi tutelât e protet cemût che […] lei di plui +
(L)Int Autonomiste / Cui aial pôre de “Cuistion furlane”?Dree Valcic
✽✽ No ven plui nomenade, sparide dai radars dal dibatiment politic e culturâl. Di “Cuistion furlane” no si ’nt fevele plui. Di cent agns incà e esist chê meridionâl, cjare a Gramsci, e su chê miârs e miârs di students a àn fat tesis di lauree, a son stadis fatis ancjetantis cunvignis, ogjet di ogni […] lei di plui +
L’EDITORIÂL / La “bufule meloniane” e la autonomie inte glacereWalter Tomada
“Si sin indurmidîts furlans, si sin sveâts melonians”: cun chestis peraulis un cjâr amì al à strent intun sproc sintetic il sens des elezions politichis che pardut a àn viodût a vinci fûr par fûr ancje chenti Fratelli d’Italia, il partît di Giorgia Meloni. Di storic i ai rispuindût che 100 agns fa une dì […] lei di plui +
Gnovis / La Patrie dal Friûl e presente il libri “Anime in crôs”, scrits di pre Antoni Beline e Agnul Floramo su Pier Paolo Pasolini, inteletuâl furlan.
2 di Novembar 1975 – 2 Novembar 2022 a 47 agns di chê volte che al fo sassinât Pier Paolo Pasolini “In chest libri us presentìn un “bote e rispueste” imbastît cu lis riflessions di doi autôrs che a cuasi 30 agns di distance a lein cuntune sintonie e une simetrie speciâl lis oparis di […] lei di plui +
La anteprime / Cors di furlan par gjornaliscj: consegnâts i atestâtsRedazion
Ai 27 di Setembar, te sede di Udin de Regjon Autonome Friûl-Vignesie Julie, a son stâts consegnâts i atestâts ai vincj gjornaliscj che a àn partecipât al prin cors di lenghe furlane inmaneât de ARLeF – Agjenzie Regjonâl pe Lenghe Furlane e dal Ordin regjonâl dai gjornaliscj. La consegne dal document ai professioniscj de comunicazion […] lei di plui +


text:
Par nuie banâl ni scontât.
Ancje jo o ai viodût il promo de serie TV "Felici, ma furlans" su Internet (al è ancje ca sot), e al pues plasê o no plasê, ma i autôrs (te foto, un dai protagoniscj) a declarin: "Un viaggio tra figure di pasoliniana memoria, "il film gioca costruendo stereotipi - racconta l'autore - quelli tipici del teatro comico della tradizione, per poi smontarli, accompagnando lo spettatore nel percorso che i personaggi compiono puntata dopo puntata".
Mi plasarès viodi chês altris pontadis par capî se l'intent al è mantignût. E se a rivin, mi somee une biele robe lavorâ par "smontâ i stereotips dal furlan". E e sarès une biele novitât.
La satire e je une materie dificil di fâ (e di capî) e se a son bogns di fâle, secont me a saressin une biele novitât intun panorame furlan che al riscje simpri di cjapâsi masse sul seri.
O preferìs un progjet inovatîf e che al ponte a une maniere gnove di fâ television che no dutis chês declarazions che si son letis in ocasion de visite ancje dal President de Republiche: i furlans che ducj si ricuardin come "saltsonescjlavoradôrs" che a fasevin la code par paiâ lis tassis ancje in timp dal taramot, o che a àn servide la "patrie" italie jemplants cimitieris e ossaris cun zovins mandâts a murî par une vuere (e ancje dôs) che lôr no crôt che a vessin volude, o lis laudis pe Universitât dal Friûl che ducj a disin che e je tra lis miôr (ancje plui di Triest par ciertis robis, massime su la gjestion de spese e no dome pe didatiche) ma che a la fin e à di sierâ i cors parcè che Rome no i mande avonde risorsis o, infin, parcè che o sin i donadôrs di sanc e di orghis plui brâfs di italie. Sincerementri mi da plui fastidi sintî a dî "Ce brâfs che a son i Furlans", tant par dânus un contentin e dopo continuâ "come niente fosse" a metinuse ta chel puest. O sai bessôl che o sin miôr di tantis bandis di cheste spes ridicule Italie. E par chest o pretint che nus vegni dât il nestri: almancul ce che nus spietarès di dirit. Invezit prin une "pacca sulla spalla" e dopo une pidade dulà che "nol trai soreli" (cuasi simpri). Ma chest al è un discors un tic lunc par frontâlu dome intun post.
Felici Ma Furlans from UOLLI on Vimeo.


text:
Musiche di gente unica-Musiche di int uniche al è un progjet inmaneât de Associazion Culturâl ReddArmy cul contribût dal Servizi Identitât Linguistiche de Regjon e in colaborazion cul Comun di Udin. Tal specific si trate di une iniziative che si compon di trê azions: un workshop/taule taronde cun trê esponents de atuâl sene musicâl furlane (Gigi Maieron, Leo Virgili, Dek Ill Ceesa), doi concierts (il stes Maieron e il feroç trio rock dai Pantan) e un concors viert a grups e musiciscj cu la pussibilitât, pal vincidôr, di sunâ inte suaze di un conciert di Arbe Garbe e Carnicats. Ma par sclarîsi mior rispiet a obietifs e vivarositat di Musiche Uniche o vin scambiat cuatri peraulis cun Fulvio Romanin, fondator di ReddArmy, scritor e musicist.
Cuale ise stade la premesse o il spirt che us a puartâts a creâ cheste manifestazion? E cuâi sono i obietîfs che si jeris metûts?
«Cheste manifestazion e nas par inserîsi intun contest za fuart, chel che al à viodût Musiche Furlane Fuarte e Suns intivâ la musiche par furlan, e zontâsi intun circul virtuôs za presint sul teritori. Come Reddarmy o nassin di une cueste di Radio Onde Furlane, e o vin trê vincidôrs dal Premi Friûl (Reddkaa, Dek Ill Ceesa, Dj Tubet) tal nestri roster. Nus è someat just tornâ a dâ a chê culture che tant nus à dât».
Il nom che o vês sielt al puarte inevitabilmentri al vecjo slogan peât ae Regjon: parcè Musiche Uniche?
«O volevin dâ un segnâl di continuitât e di colegament al preesistent, nus è someat impuartant valorizâ la unicitât e lis peculiaritâts de nestre culture».
Cuale ise, secont te, la atuâl condizion de musiche furlane a nivel di sene, grups, atenzion di bande de stampe e dai adets ai lavôrs?
«Buine ma no otime. Si sint un pêl inmò di complès di inferioritât, di ‘musiche par dialet’». Ma la musiche furlane – come dute la culture – e à dimostrât di podâ lâ a cjâf alt no dome in Italie ma par dut il mont; par vê pôre dal judizi di un public talian, o vin trascurât un public forest: mâl; se no pensarìn fûr dai confins, no deventarìn mai lenghe fuarte».
Cuâl pensistu che al podarè jessi il contribût di Musiche Uniche a pro di cheste sene?
«Incressi il volan di interès e di credibilitât dai progjets culturâi linguistics soredut intun public zovin, e creâ un laboratori ‘permanent’ su Internet dulà tignî vîf e fuart il patrimoni creatîf furlan in divignî.»
E proprit a proposit di Internet o segnalìn il sît de otime ReddArmy, www.reddarmy.com, e chel dal progjet www.musicheuniche.eu, dulà che si pues discjamâ il bant par partecipâ ae iniziative.
Mojra Bearzot
CULTURE – Musiche di int uniche............
Musiche di gente unica-Musiche di int uniche al è un progjet inmaneât de Associazion Culturâl ReddArmy cul contribût dal Servizi Identitât Linguistiche de Regjon e in colaborazion cul Comun di Udin. Tal specific si trate di une iniziative che si compon di trê azions: un workshop/taule taronde cun trê esponents de atuâl sene musicâl furlane (Gigi Maieron, Leo Virgili, Dek Ill Ceesa), doi concierts (il stes Maieron e il feroç trio rock dai Pantan) e un concors viert a grups e musiciscj cu la pussibilitât, pal vincidôr, di sunâ inte suaze di un conciert di Arbe Garbe e Carnicats. Ma par sclarîsi mior rispiet a obietifs e vivarositat di Musiche Uniche o vin scambiat cuatri peraulis cun Fulvio Romanin, fondator di ReddArmy, scritor e musicist.


text:
#07 – Civuite “Al cjante il gjal, al criche il dì…”; biele la vilote che o sintivi di piçul, ma jo no mi davi pâs par chel puar zovin che al scugnive partî cussì adore. Jo o starès a durmî fin a ore di gustâ se femine e fie no mi rompessin i bebeis une dì sì e chê altre [...]
Categorie: Gjenar romantic
#05 – Maravee Al jere rivât cence che lu ves spietât. Un moment prin il so mont al jere scûr, sierât e penç di cidinôr. Al jere un misteri cemût che al jere lat indevant cun sucès par rivâ propit ta chest moment. E je stade une piçule flame a impiâ dut. Une robute di nuie, ma braurose e plene [...]
#04 – Un plasê – Ce fastu culì, tu, cussì sul cricâ dì? No tu âs frêt? – Ti spietavi te. O ai di domandâti une robe. – Ce robe? No tu puedis spietâ usgnot o doman? O ai di lâ a vore jo e la mê coriere e rive di strade. Noaltris o tachìn a la albe, a buinorone, [...]
#03 – Mariute e il so gjelât A ogni cricâ dì jê si jevave sù, e simpri cun cetante energjie si plaçave te cusine dal so cafè a lassâ jevâ lis brioches e dopo a metii drenti la marmelade o la creme. E cuindi al jere rivât il moment di preparâ il gjelât, metint in moto il machinari par la [...]
#02 – Albe ocitane La sentinele nus visave simpri a pene che une lûs blancje e comparive parsore de rie di bassis montagnis a orient di Tolose. E cussì il gno amant al leve vie par une galarie segrete che i vierzevi jo stesse. Dopo cent pas il gno amant al saltave fûr dal cjastiel e si pierdeve intal bosc. [...]
#01 – Jê Alba e jo il Scûr Alba! Le clami biel planc, che a son benzà ducj a durmî. Le clami par che mi vegni dongje. Alba! I cisichi ancjemò, ma no mi sint. E cjamine discolce, i pîts dentri inte aghe, che le strafont fin parsore dai zenoi. I mei braçs si movin viers di jê, tirâts come [...]
Intun paisut ingrampât sore un çuc, la vite e sbrissave vie cuiete. Di origjin medievâl, al jere insiorât cuntune cente e toratis che a spiçavin te campagne dulintor. Lis piçulis buteghis dal borc a levin sierant, glotudis dai grancj emporis citadins, e la vite in gjenerâl si leve indebilint, ma il paisut, cun lis sôs vieris stradutis e i grues [...]
#20 – La mê pôre O ai une pôre, e je rivade une sere dal Bosc Neri, chel a pene fûr dal paîs di Lampac, dulà che o soi vignude a stâ za un an indaûr. O vevi sielzude la ultime cjase dal paîs, pardabon un bon afâr. O ai domandât a la agjente imobiliâr se chel bosc che si [...]
#17 – Il fobic Volevi scrivi une conte di pôre. Ma a mi lis contis di pôre e beh… mi fasin pôre. Però no volevi scrivi une di chês contis fantasy/horror buinis dome par halloween. E alore mi soi metût a pensâ aes robis che te vite plui mi spaurissin. Il prin pinsîr mi è lât a lis malatîs. Mi [...]
#15 – Pôreroi Cence vê a clâr cemût e di dulà ogni tant e vignive parade indaûr di un alc interni che la obleave a restâ ferme dal dût, blocade. Fin ca si pues tirâ fûr che la pôre e veve pardabon condizionade dute la sô esistence. E jere nassude intune cjasade di sorestants dulà che si veve dispatussade in [...]
#13 – Pôre di mûl Tita, gno nono bis, persone di famee che e stave ben, influente e une vore stimade tal paîs, al è stât Sindic tra la fin dal Votcent e i prins agns dal Nûfcent. Jo no lu ài cognossût, ma di lui mi à dit alc une sô gnece, cusine drete di mê mari, che si [...]
#12 – Ultin pas La lûs e je cussì fuarte di là dal barcon che no si viôt nuie. Vuê e je une biele zornade di Vierte e a man a man che mi tiri dongje al ven sù de place un bon profum di tulipans che mi vierç il nâs e mi fâs tant pensâ a cuant che o [...]


text:
24 ottobre 2008
Il landri dal lôf
Relatôr: prof. Alfeo Minisini.
Compliments a Roberto!
1 commento:
- Christian Romanini ha detto...
-
Biele presentazion usgnot in municipi a Maian.
Roberto al à vude tante int e o soi content par lui.
Roberto al à scrit tant, ma di là dai numars di ce che al à za prodot, il biel al è cheste sô voie di continuâ a contâ, anzit a contânus storiis cu la stesse vivarositât.
Uniche mancjance: cualchi zovin di plui nol varès parût mâl... po ben, dai, l'impuartant al è stât savê che Roberto al à za in cantîr un gnûf libri, ma di chest magari, o fevelarai une altre volte.
- 24/10/08 21:07


text:
Al jere un pôc che no levi li di Sauris&Borc da Bria, ristorant furlan in ativitât di agns, intune laterâl di vie Padova. L’ambient al è nassût su iniziative di Eros Puppini, di Cjavaç, che cu la femine greghe al veve za il Mykonos, pal Vivimilano «il miôr ristorant grêc de citât».
◆ Cumò lu à passât in gjestion a Mirko Torresani, un fantat di Milan, e a Christina Perdikaki che e je greghe. La mobilie e il furniment no son cambiâts: banc di len grês, i mûrs di modons a viste, cossis, ristiei e fotos cjargnelis picjâts sui mûrs.
◆ «Voaltris no sês furlans, cemût us isal vignût di cjapâ sù un ambient cun cusine furlane? E isal un câs che tu tu sedis greghe?» o domandi a Christina.
◆ «Nol è un câs parcè che jo o ai lavorât al Mykonos e ancje ca al Sauris, dulà che mi soi apassionade ae cusine de vuestre regjon. Mirko al è il gno om, e al gjestive un pub. Jo o stoi daûr al mangjâ, lui ae sale». Ma cuissà ce che a disin i clients che i titulârs no son furlans «O vevi dubis se cjapâ in man chest ambient par chel, ma nô o sclarìn subit che no sin furlans e la int nus cjape in simpatie e nus da conseis, che o acetìn vulintîr.» Il mangjâ che o ai cjatât cuant che o soi passât nol jere di plante fûr tradizionâl e Christina mi spieghe che «Il titulâr di prime al faseve cusine cjargnele cul stes menù, che no je adate par dut l’an, di fat in Istât si sierave par doi, trê mês. La nestre intenzion e je fâ une cusine cjasandrine di tradizion, ma ancje cun ricetis inovativis doprant simpri i prodots di cheste tiere maraveose. E cussì o podìn fâle dilunc di dut l’an, cambiant il menù.» Duncje une atenzion al teritori «Nô o vin vierzût tal Zenâr 2019 e o sin rivâts a lâ in Cjargne une volte; dopo o vevi la intenzion di fâ il Friûl di Mieç e i Cuei, ma al è rivât il Covid». Une atenzion ai prodots che però si scuintre cun cualchi dificoltât «O rivìn a cerçâ e cognossi prodots fantastics di ditis piçulis, ma al è un grant probleme chel di fâju rivâ fin a Milan. O pensi che la logjistiche e sedi pardabon un dai problemis plui grues che a impedissin di cognossi i prodots furlans». Un criticitât di risolvi, fasint cressi la cognossince dai prodots furlans fûr regjon, tant par ristoradôrs che a vuelin doprâju cun chest entusiasim, che pal consumadôr privât. ❚
Dree Venier


text:
La celebrazione si è svolta in forma ristretta, con la presenza delle sole autorità (presenti anche i Carabinieri di Martignacco) e di un drappello di Alpini della ‘Sezione Udine Gruppo Ceresetto Torreano’ . E’ stata posta una corona d’alloro a ricordo di Pietro Martini (qui per vedere in ‘storie di Martignacco’) presso la targa storica dell’omonima via, e una corona a ricordo di Pietro Linzi (qui per vedere in ‘storie di Martignacco’) in via Cividina.
Riportiamo il testo scritto per l’occasione dal nostro concittadino Carli Pup.
Une Resistence, tantis Resistencis
Un 25 di Avrîl là che si tegnin cerimoniis cun pôcs di lôr, che a son li su invît par scoltâ discors istituzionâi e meti jù une corone, no si pues calcolâle une vere Fieste de Liberazion. L’an passât, cuant che si cjatavisi denant alc che no si saveve ben cemût frontâlu, si à acetât – ancje se cu la bocje garbe – di no lâ in place. Chest an, invezit, la decision di no autorizâ nissune manifestazion – e si fevele di iniziativis che si lis fâs al viert e si pues organizâlis a distance di sigurece e cu la mascarute intor – no si pues glotile, massime se si pense che si è daûr a autorizâ ativitâts che, sul plan sanitari, a son ben plui riscjosis. Magari cussì no e je la stesse logjiche dal “in fabriche sì” ma “in teatri no” o, par dîle cun altris peraulis, di une lungje rie di sieltis fatis come se la salût psicologjiche des personis e fos separade di chê fisiche, come se o fossin pure espression di materialitât e no ancje di ideis, etiche, culture, passions…
Intindìnsi: chest resonament nol à nuie a ce viodi cul “negazionisim dal virus” che, cun formis e nivei diferents, si à insedât intune part de societât. Al à invezit a ce viodi cu la maniere che si à sielzût par fâi cuintri a cheste crisi sanitarie, une maniere che e je fie di chel model socioeconomic che nus voluce e nus scjafoie, a voltis cence nancje che si rindedin cont. Un model che masse pôcs a metin in discussion e che nol jere ciert chel che a vevin pal cjâf chei fantats e chês fantatis che plui di 70 agns indaûr a àn dât vite a di (e dispès a àn dât la vite par) une Resistence cuintri de violence e de opression dal fassisim e dal nazisim in Friûl, in Italie e in Europe.
Po ben, che e sedi la benvignude cheste fieste de Liberazion dal nazifassisim cu lis placis vueidis, cence cjants e cence slogans… Che e sedi la benvignude se nus jude a fermâsi par un moment a pensâ che cussì no si pues lâ indenant, che al covente un model sociâl, economic e ambientâl diferent. Un model – chel di vuê – che al à par dogmis il stât-nazion e un capitalisim simpri plui agressîf che cumò al vûl meti ancje la aghe sul marcjât finanziari, che al rint simpri plui siôr un numar simpri plui piçul di personis, che al disfrute come se a fossin infinidis lis risorsis di une Tiere che e je la uniche che o vin, che al incrès l’egoisim e che al mude il “diviers” in “nemì”. E pûr – contrari di ce che nus disin – chest nol è l’unic model pussibil. No si trate di jessi radicâi o estremiscj, ma dome di cjalâsi ator e di rindisi conte che si trate prin di dut di sorevivence, di autodifese.
Intal pensâ un model gnûf no si à però vê pôre di cjalâ indaûr o in bande. Se o volìn, cence nissune nostalgjie romantiche e cence colâ tal “si steve miôr cuant che si steve piês”, ancje te nestre storie lontane o resinte lis ispirazions no mancjin. I modei che a funzionin miôr a son chei che a partissin des comunitâts locâls. Comunitâts in stât di decidi dal lôr avignî, solidariis, che a àn cure dal ambient là che a vivin, inlidrisadis te lôr tiere e tal stes timp viertis (parcè che ogni identitât e je plurâl e in evoluzion). Comunitâts che, cuant che al covente, a san alçâsi in pîts, cun braùre e cun determinazion par difindi i dirits menaçâts o lis visions di un avignî di avualiance e di libertât, par dutis e par ducj.
I esemplis no mancjin nancje vuê, cundut che dispès a son cidinâts – cuant che no svilanâts – dai grancj mieçs di comunicazion, des istituzions politichis e economichis. Comunitâts come chê curde che tal Rojava, in cundizions impussibilis, e je daûr a fâ sù une vere democrazie dal bas. Comunitâts come chê catalane che, in maniere pacjifiche e massive, e mostre la strade par une Europe divierse, fate di popui libars e solidaris. Comunitâts come chê de Val Susa là che citadins e aministradôrs locâi no si rindin ai tentatîfs di espropriâ e di militarizâ la lôr tiere pal interès di cuatri afariscj.
Resistence no je une peraule vueide di riclamâ une volte ad an. Se e cuant che o volìn, e vîf intai nestris cûrs, tai nestris cjâfs e tes nestris mans. No je un storie di timps che no son plui, ma e je une pratiche vive e simpri atuâl. No je singolâr, ma plurâl. Ai 25 di Avrîl e ta chei altris dîs dal an. Achì e inaltrò.
Salûts resistents. Salûts antifassiscj.